
Expectativa di bida di hende muhe adulto mayor na Aruba ta di 83 aña 


Den conmemoracion di 
luna di adulto mayor, Di- 
rectie Ouderenzaken a 
bin organisando charla- 
nan informativo na Aru- 
ba cu e fin di trece cierto 
puntonan di interes dilan- 
ti y ademas pa presenta in- 
formacion di expertonan 
di diferente instancianan. 


Den un ultimo charla, den 
cual tabata presente Desiree 
Helder di Central Bureau 
of Statistics (CBS), Jocelyne 
Croes di e comision nacio- 
nal pa igualdad di genero y 
Magaly Maduro di Funda- 
cion Contra Violencia Rela- 
cional (FCVR), a trece dilanti 
e situacion di adulto mayor 
femenino na Aruba 


Desiree Helder di Central 
Bureau of Statistics a se- 
ñala den datonan presenta 
cu adulto mayor femenino 
a crece hopi na Aruba den 
transcurso di añanan, entre 
1960 cu aña 2020 e cantidad 
a crece cu un 850% y e po- 
blacion en general a crece cu 
103%, manera Censo di aña 
2020 ta indica. 


Na aña 1960 tabata existi 
1.490 adulto mayor femenino 
na Aruba mientras cu na 2020 
nan a conta 14.162 hende 
muhe di 60 aña of mas, loke 
ta representa 13% di e pobla- 
cion di Aruba. 


E pais di nacemento di adulto 
mayor femenino ta cu 65% di 
nan a nace na Aruba y 87% di 


nan tin e nacionalidad Hu- 
landes. Pa loke ta trata otro 
paisnan, Helder a indica cu 
10% a nace na Colombia, 6% 
na Republica Dominicana, 
2% na Corsou, 2% na Hu- 
landa y 2% na Venezuela. 


Di actividadnan economico, 
Helder a menciona cu segun 
encuesta cu nan a haci na 
fin di aña 2021 (Labor Force 
Survey), nan a wak cu 23% 
di e poblacion aki ta participa 
den mercado laboral y 77% ta 
inactivo. E motibonan princi- 
pal ta cu nan ta pensionado, 
y otronan como 9% ta duna 
cuido y asistencia regular na 
un persona 60+. 


Den e di tres kwartaal di 2022 
ta indica cu entre 2020 y 2022 
e cantidad a subi un biaha 
mas na 15.223 hende muhe 
adulto mayor. 


Pa loke ta trata hende homber 
di 60 aña bay ariba, a informa 
cu na Aruba tin 11.941se- 
gun e kwartaal aki y cu pa 
cada 100 hende muhe tin 78 
hende homber den edadnan 
halto aki. 
Entre 1960 y 2020, cantidad 
di adulto mayor masculino a 
crece cu 896%. 


Den e parti di expectativa di 
bida na momento di nace- 
mento ta di 83 aña, pero nan 
por biba alrededor di 26 aña 
mas. 


Den area di salud, 10,6% 
mester di asistencia of cuido 


personal, 47,4% ta haya cui- 
do of asistencia di famia den 
hogar y 6,1% no ta haya e 
asistencia of cuido necesario. 


Di su parti, Jocelyne Croes 
di e Comision Nacional pa 
Igualdad di Genero a ex- 
presa cu den luna di maart 
pa prome biaha Gobierno di 
Aruba a adopta un maneho pa 
igualdad di genero, tabatin al- 
gun idea añanan pasa pero no 
a concretisa esaki, manera el 
a sigura. 


Nan a haci esaki conhunta- 
mente cu Nacionnan Uni 
pa asina bin cu un plan di 
maneho. E plan aki ta enfoca 
hopi riba e desaroyo di hende 
muhe aunke ta pa igualdad di 
genero, pa motibo cu inter- 
nacionalmente e hecho ainda 
ta cu e desigualdad cu ta ex- 
isti den sociedadnan hopi bi- 
aha ta hende muhe cu ta bisa 
cu tin menos derecho of nan 
ta gana menos placa pa nan 
trabao. Ademas den e parti di 
acceso na ayudo legal pa nan 
derechonan legal pero tambe 
pa ayudo psicosocial y ayudo 
social. 


P’esey a bin cu un strategia 
pa wak y haya sa con miho 
e asociacionnan di hende 
muhe ta den cada edad y den 
cada situacion social pa bin cu 
strategianan y pa tin e capa- 
cidad y conocemento pa por 
bin cu medidanan necesario, 
pa tene e institucionnan bon 
ekipa. 
Tambe pa wak na unda por 


bin 
mas 
oportunidadnan 
unda cu Croes a sigura cu 
esey sigur pa adultonan fe- 
menino mayor den e parti 
economico ta hopi bon pa 
asina nan por para riba nan 
mesun pia y pa nan haya un 
bon trabou remunera. 


Pa loke ta trata Salud, el a 
menciona cu hende muhe na 
nivel internacional por wor- 
do afecta di otro forma pero 
cu tambe tin oportunidad pa 
wak con por adresa miho e 
situacion di salud di hende 
muhe den situacion cu nan ta 
biba aden. 


“E maneho di genero a bin 
cu strategianan pa wak con 
por crea oportunidadnan pa 
realisa cu hende muhenan 
tin un miho calidad di bida, 
pero tambe na unda tin un 
desproporcion y bo ta yega 
e ora ey na mas igualdad, di 
otro banda tambe nan tambe 
ta wak cu muchanan hende 
homber ta cay atras den scol 
pero esaki ta den un edad mas 
jong, hende homber tambe 
tin areanan unda nan por cay 
atras”, Croes a sigura. 


Magaly Maduro di Funda- 
cion Contra Violencia Rela- 
cional (FCVR ) a treci dilanti 
cu for di 2020 nan a cambia 
e nomber cu antes tabata 
“Fundacion Pa Hende Muhe 
den Dificultad” pa motibo cu 
awor nan ta mas inclusivo y 
cu nan ta wordo acerca pa cli- 
entenan hende homber cu ta 
wordo maltrata. 


Di esaki, el a informa cu e 
porcentahe di esaki no ta 
mucho halto pero si ta su- 
cede, den e fundacion aki nan 
ta atende nan cliente for di 
edad di 18 aña bay ariba, “den 
realidad nos ta haya cu ho- 
bennan di 17 aña cu ta haya 
problemanan den nan rela- 
cion unda e guy of e chick ta 
maltrata nan” Maduro a bisa. 


Igualmente el a expresa cu 
nan tin clientenan di mas di 
70 aña cu ta bishita nan y cu 
ora hende ta birando grandi 
no ta para keto cu tin posi- 
bilidad di wordo maltrata no 
solamente di nan pareha sino 
cu tambe ta berdad cu nan 
mesun yiunan ta maltrata nan 
mesun mama. 


Den e fundacion aki, 5% 
di nan clientenan ta hende 
muhe adulto mayor y cu no 
solamente e dalmento ta vio- 
lencia, tambe ta conoci e vio- 
lencia fisico, financiero y ver- 
bal cu segun nan clientenan a 
sigura, esey ta e pio violencia 
cu ta sucede na e isla aki, no 
solamente pa hende Arubia- 
no sino cu tur nacionalidad. 
“P’esey ta bon pa nos infor- 
ma nos adulto mayor con por 
deal cu e situacionnan aki” el 
a declara. 


E ciclo di charlanan informa- 
tivo aki di Directie Ouderen- 
zaken pa hende adulto mayor 
ta continua unda awe lo tuma 
luga 10or di mainta na Cen- 
tro di Bario di Brazil cu e 
tema “Necesidad di Cuido”. 


Transparencia 
pa 
Adulto 
Mayor, pero y pa Centro di 
Cuido di San Nicolas? 
Bon Dia Aruba a tuma nota 
tocante 
un 
preocupacion 
cu ta existi den comunidad 
y cu parlamentario Marisol 
Lopez-Tromp a trece dilanti 
dianan pasa pa loke ta trata e 
topico di Adulto Mayor. 


Pa cu esaki, el a manda dife- 
rente preguntanan na min- 
ister encarga di Asuntonan 
di Adulto Mayor, Ursell Ar- 
ends pa haya sa si ta berdad 
cu Centro di Cuido di Pali- 
siaweg na San Nicolas ta bay 
cera su portanan y si ta e caso, 
ki consecuencianan esaki lo 
tin pa e clientenan di e centro 
aki? 


Redactor di Bon Dia Aruba 
tambe a tuma contacto cu 
minister Arends pa loke ta 
trata e tema delicado aki, pero 
te ciere di e edicion aki, nos 
redactor no a haya contesta. 


LOCAL A3 

Un parti grandi di e fondo 
cu Banco Central di Hu- 
landa ta traha cune tin su 
origen den e negoshi di 
sclavitud. Esaki a keda pu- 
blica ayera den un nota di 
debate cu a bay pa Comis- 
ion Fiho pa Asuntonan In- 
terior di Tweede Kamer di 
Hulanda. E nota ta parti di 
un combersacion di mesa 
rondo riba e historia di 
sclavitud di Hulanda riba 
3 di November proximo. 


Manera ta conoci, Gobier- 
no Hulandes ta discutiendo 
formanan pa pidi dispensa 
y tambe pa duna compensa- 
cion pa sclavitud na 2023. Ya 
caba tin un comision cu ta 
preparando pa ricibi repara- 
cionnan, a base di un trabao 
preparatorio (e fondonan lo 
bay pa NGO’s). 


Segun e nota cu a bay pa 
Tweede Kamer, Banco Cen- 
tral di Hulanda, DNB (De 
Nederlandsche 
Bank) 
tin 
como meta pa yega na sta- 
bilidad financiero y bienestar 
duradero pa tur Hulandes. E 
ta nifica cu tur hende mester 
haya e oportunidad pa partic- 
ipa den sociedad. Pero “DNB 
ta mira den e sociedad actual 
ainda, e formanan di racis- 
mo, abuso y discriminacion 
cu ta procedente di e pasado 
di sclavitud. Sclavitud a crea 
desbentahanan cu ta dificil pa 
sobrepasa.” Como tal, DNB 
a pasa ultimo periodo den 
un proceso di investigacion, 
reconocimento, pidi dispensa 
y reparacion. 


Necesidad pa un imagen 
obhetivo 
“Como 
dirigentenan 
di 
DNB, nos a realisa algun 
tempo pasa caba cu nos kier 
un imagen obhetivo di e par- 


ticipacion di e instituto na 
sclavitud. E motibo di esaki ta 
e atencion creciente den nos 
sociedad pa e lucha contra 
racismo y e papel cu historia 
di sclavitud a hunga den es- 
aki. Na cierto momento, for 
di propio seno a bin gritonan 
pa analisa e papel di sclavitud, 
segun e nota na e comision 
fiho. DNB no por ni kier 
pasa riba parti di su propio 
historia, cu ta parti di e histo- 
ria di sclavitud di Hulanda”, 
a bisa e Parlamentarionan 
Hulandes. “Pa tal motibo 
mes, for di Juni 2020 caba a 
dicidi pa laga Universidad di 
Leiden ehecuta un investiga- 
cion independiente (red. riba 
e tema).” 


Resultado investigacion 
E investigacion di Univer- 
sidad di Leiden ta conclui cu 
DNB a hunga un papel den 
sclavitud, y cu esaki a sucede 
na tres manera. E placa, cu 
cual a lanta e instituto Hu- 
landes, e banco central di 
Hulanda ta bin entre otro di 
sclavitud. Mas ainda, diri- 
gentenan di e instituto tabata 
activo den e negoshi di sclavi- 
tud den nan bida personal. 
Ademas, hopi tabata defende 
e existencia y sobrevivencia 
di sclavitud. Y despues, hopi 
di nan a nenga di reconoce 
e efectonan di sclavitud. Na 
momento di aboli sclavi- 
tud, DNB, riba instruccion 
di Ministerio di Colonian- 
an, a paga compensacion na 
doñonan di plantacionnan 
pa laga nan esclavonan liber. 
Entre nan tabatin dirigente di 
DNB. 


Reconoce pasado 
DNB a busca pensamento 
y opinion for di combersa- 
cionnan cu organisacionnan 
‘grassroots,’ for di organisa- 


cionnan social, academiconan 
y descendientenan di person- 
anan cu tabata esclavo, pa for- 
ma su pensamento. Tambe a 
lanta un grupo externo cu ta 
consisti di personanan cu tin 
un stem importante den e 
debate actual riba historia di 
sclavitud. E gremio aki a fun- 
gi como un ‘sounding board’ 
of grupo di resonancia pa yega 
na un pensamento di DNB. 
For di e combersacionnan 
aki a bin dilanti cu reconoce 
e sufrimento y pidi despensa 
ta esencial pa por procesa e 
historia aki na un forma ben- 
eficioso. Como tal, ta esencial 
pa sigui cu esaki, pa tur hende 
cu ta carga e consecuencia di 
e pasado di sclavitud. 


Dispensa 
Ya na Juli, DNB a pidi 
despensa na tur descendiente 
di personanan cu tabata es- 
clavo na Hulanda, Surnam, 
Boneiro, St. Eustatius, Saba, 
St. Maarten, Corsou y Aruba. 
A pidi dispensa na tur hende 
cu pa motibo di escogencia 
personal di dirigentenan di 
DNB den pasado a keda lim- 
ita na nan colo di cuero. 


Reparacion proporcional 
DNB a bisa den e nota cu ta 
scoge no solamente pa pal- 
abra, sino tambe hecho. Ta pa 
tal motibo ta scoge pa paso- 
nan cu ta cuadra den su papel 
den comunidad y cu mester 
tin balor pa personanan cu 
te dia di awe ta experiencia 
e consecuencianan di sclavi- 
tud. E medidanan mester ta 
apropia, cu nificacion y pro- 
porcional. DNB como ta no a 
scoge explicitamente pa pago 
di compensacion financiero 
pa e daño di pasado. Un de- 
cision di compensacion no 
ta keda na e instituto pero ta 
uno di Gobierno di Hulanda. 


Cumpli cu e pasonan di otro 
banda ta rekeri pa ta concreto 
y transparente. E instituto a 
bisa cu pa tal motibo mes a 
pone obhetivonan concreto 
pa su mes. Algun ta paso pa 
un solo biaha, cu ta dirigi na 
amplia 
e 
conscientisacion 
y conocemento di e pasado 
comparti di sclavitud. A crea 
tambe un fondo pa mitiga e 
efectonan continuo di e pas- 
ado aki. 


Asina a pone fondo pa 
proyectonan cu tin impacto 
directo riba bida diario di es- 
nan afecta, por ehempel riba 
tereno di enseñansa, cuido di 
salud y conocemento. DNB 
lo pone 500 mil euro tur aña 
pa e siguiente 10 añanan. 
Banda di esaki, DNB lo pone 
5 miyon euro disponibel pa 
contribucion di un biaha, cu 
mester bay na iniciativanan di 
caracter educativo, manera e 
museo nacional di sclavitud y 
e centro di conocemento cu 
ta forma parti di dje. 


Tambe DNB ta fortifica su 
propio organisacion pa bira 
mas diverso y inclusivo, pa 
medio di entre otro enfoca 
riba diversificacion den su 
personal, den seleccion di 
empleado, promocion y has- 
ta stagiairenan. Mas ainda, 
DNB lo comparti publica- 
mente su papel den e pasado 


di sclavitud den su edificio 
renoba na Frederiksplein, 
Hulanda. Lo haci esaki cu 
exposicion di arte, cu mester 
bira mas diverso y inclusivo. 
Tambe lo sigui cu e investiga- 
cion historico. E instituto a 
bisa di lo responsabilisa tur 
e pasonan aki den su relato 
anual. 


A tuma e prome pasonan 
caba pa duna e medidanan 
contenido. Pa loke ta e fon- 
do, ta trahando riba strategia 
y metanan awor aki, mien- 
tras cu ta trahando riba e 
cuadronan pa determina cua 
proyecto lo cay den nan. Ta 
den combersacion cu dife- 
rente experto riba fondonan 
pa mira con ta hinca e organi- 
sacion den otro. “Nos lo keda 
den combersacion cu e actor- 
nan envolvi,” e nota ta bisa. 


Pero internamente tambe 
a tuma paso caba. DNB a 
nombra su ‘Chief Diver- 
sity Officer,’ y tin combersa- 
cionnan riba tur nivel pa mira 
con por mehora e diversifi- 
cacion den e organisacion. E 
sede oficial na Frederiksplein 
ta den renobacion, pero gran 
parti di e edificio lo ta accesi- 
bel pa publico. Unabes cu e 
renobacion ta cla lo tin un 
seccion dedica na e pasado di 
sclavitud. 


A crea Banco Central di Hulanda en parti cu fondonan di sclavitud 
E instituto ta pone 10 miyon euro disponible pa proyectonan pa mitiga efectonan di pasado di sclavitud 


Caso Avestruz ta continua den corte cu diferente sub-caso 


Dialuna ultimo, e caso penal 
Avestruz a continua den corte, 
esaki ta referi na diferente in- 
vestigacion cu Landsrecherche 
bao guia di hues-comisario den 
cooperacion cu Cuerpo Policial 
di Aruba y RST (Recherche Sa- 
menwerkingsteam). 


Esaki den cuadro di un investiga- 
cion di Landsrecherche tocante deli- 
tonan di corupcion cu posiblemente 
a wordo cometi rond di entrega di 
terenonan di gobierno entre 2009 y 
2017. 


Den caso Avestruz, tambe ta investi- 
gando e posibel rol di e ex-minister 
Oslyn Benito Sevinger (Benny) y ta 
dirigi riba e pregunta si companian- 
an a haya derecho di erfpacht a base 
incorecto. 


Oficialmente e caso a cuminsa na 
luna di september unda cu pa varios 
dia e diferente sospechosonan a acu- 
di na corte pa nan wordo interoga 
tocante e fundacion Curason Berde. 


Dialuna ultimo 24 di october, mane- 
ra e website local di NoticiaCla a 


informa corte a reserva 3 dia di e 
siman aki pa trata e caso di por lo 
menos seis sospechoso, reparti den 
dos pa tres sub-caso. E sub-casonan 
aki ta wordo yama Elenath y De- 
shaun unda den un ta bay wordo 
trata e transaccionnan di terenonan 
reparti den varios luga rond di e isla 
y ademas con a wordo usa medionan 
ilegal pa cierto personanan por a ad- 
kiri un di e terenonan aki na cambio 
di algun beneficio. 


Pa luna di november lo trata e sub- 
casonan Damira y Bucuti cu otro so- 


spechosonan ademas di Benny Sev- 
inger cu otro asunto pa loke ta trata 
labamento di placa y malversacion di 
fondonan. 


Na luna di december specificamente 
dia 12 tur sospechoso mester pre- 
senta pa trata e aspectonan personal 
y dia 14 di e luna aki ta bay cera e 
caso pa finalmente pone un fecha 
pa sentencia final, loke por ta posi- 
bel cu pa final di aña of comienso di 
2023 lo tin un sentencia di e caso aki. 


LOCAL 

Prome Minister Evelyn Wever- 
Croes diamars 25 di October lo 
ta na Corsou pa reunionnan di 
Reino riba relacionnan exteri- 
or, ‘Koninkrijksoverleg Buiten- 
landse Betrekkingen’, (KOBB). 
Minister Hoekstra di Hulanda lo 
ta na Corsou y hunto cu e Pre- 
miernan di Aruba, Corsou y Sint 
Maarten lo atende diferente tema 
relaciona cu asuntonan exterior. 


KOBB ta tuma luga un biaha pa aña 
y cada pais den Reino ta haya e opor- 
tunidad pa trece nan vision, preocu- 
pacion y cada pais ta haya turno pa 
organis’e y a toca Corsou pa organis’e 
e aña aki. 


E tema principal riba agenda cu lo 
wordo trata den extenso ta e situa- 
cion geopolitico di Venezuela en bista 
di e crisis migratorio cu tin. Aruba ta 


un di e paisnan cu ta mas seriamente 
afecta pa e exodo di hopi persona cu 
ta di Venezuela. Otro tema cu lo wor- 
do trata ta e eventual reapertura di e 
frontera y Prome Minister lo expresa 
su preocupacion riba ambos tema. 


Diaranson 26 di October, Minister 
Hoekstra lo ta na Aruba pa reuni cu 
Prome Minister, Minister Glenbert 
Croes y Minister Rocco Tjon. E tema 
di Venezuela un biaha mas lo wordo 
trata y tambe e aspectonan di seguri- 
dad. Lo trata tambe e peticion di Min- 
siter Glenbert Croes pa intermedia na 
OFAC pa Aruba por cumpra crudo 
hopi mas barata for di Venezuela. 


E reunionnan tanto na Corsou como 
na Aruba lo ta hopi intenso y lo en- 
foca riba e cooperacion multilateral 
entre e paisnan den Reino. 


Como parti di un accion 
di recorte, FSMA Respal- 
do lo cera entrante 1 no- 
vember e departamento di 
estadia (Verblijf). E moti- 
bo principal pa esaki ta cu 
Respaldo ta enfoca su mes 
riba cuido di salud mental 
specialisa (Specialistische 
GGz), y e funcion residen- 
cial cu e departamento aki 
tin no ta forma parti di es- 
aki. No obstante, Respal- 
do lo sigui brinda e cuido 
(specialisa) necesario pa e 
grupo di cliente aki. 


A comparti e informacion aki 
cu e clientenan y nan famia 
desde juli di e aña aki caba. 


E departamento di esta- 
dia (Verblijf) ta forma parti 
di e Clinica Respaldo (an- 
tes conoci como PAAZ). E 
departamento aki tin capa- 
cidad maximo pa 21 cliente. 
Mayoria cliente ta vulnera- 
bel y debi na nan trastorno/ 
enfermedad combina cu nan 
capacidad financiero limita, 
tin poco perspectiva pa biba 
independiente. 
Aparte 
di 
provee e cuido specialisa, e 
departamento aki tin tambe 
un funcion residencial pa e 
clientenan aki. Sinembargo, 
pa e calidad di bida general ta 
mas sano pa laga e grupo di 
cliente aki biba mas integra 
den sociedad, en bes di den 
un ambiente di hospital. Den 
pasado a purba dos biaha caba 
pa efectua e cambio caba (na 


2019 y tambe den tempo di 
PAAZ), pero lastimamente 
sin exito. 


Desaroyonan recien na Aru- 
ba den area di cuido di salud 
mental a conduci cu e cuido 
di salud mental ta dividi den 
cuido di salud mental basico 
(Basis GGz) y cuido di salud 
mental specialisa (Special- 
istische GGz). Fundacion 
Hunto, cu recientemente ta 
estableci, lo centra su mes 
riba GGz basico, y Respaldo 
lo ofrece su servicio medico 
den e GGz specialisa. 
E servicio di residencia pa 
e grupo di cliente di estadia 
(Verblijf) no ta cay bou di e 
servicio medico specialisa, 
pero mas bien bou di un resi- 
dencia protehi (beschermd 
woonvorm). 


Banda di e desaroyonan aki 
tin e necesidad pa haci re- 
corte substancial na Respal- 
do. Entre otro, e reduccion di 
e 5.5% cu Land Aruba a im- 
pone via AZV riba tur prov- 
eedo di cuido medico, e caso 
di Apelacion cu Respaldo a 
perde recientemente contra 
AZV, e necesidad pa paga e 
debe actual na Dr. Horacio 
Oduber Hospital lihe y in- 
flacion, a conduci cu Respal- 
do mester reorganisa na un 
manera responsabel y corta 
gasto pa keda financiera- 
mente sano. 


E ultimo dos añanan inter- 


namente ya a tuma diferente 
medida cu e meta pa econo- 
misa: a corta riba personal, a 
corta riba condicion di trabou 
primario y secundario y no a 
yena vacaturanan pa personal 
medico. Ademas, a corta riba 
training, huur y riba diferente 
gasto di maneho general. 
E ceramento di e departa- 
mento residencial aki lo con- 
duci na un recorte y uzo mas 
eficiente di recurso. Recurso 
cu por uza pa engrandece 
e acceso na Respaldo como 
proveedor di cuido di salud 
mental specialisa. 


Desde maart 2022 Respaldo 
ta den dialogo cu gobierno 
y AZV tocante e asunto aki y 
desde juli a envolve e clien- 
tenan y nan famia. Respaldo 
ta consciente cu esaki ta un 
decision drastico pa tanto e 
cliente como pa su famia, 
pasobra despues di prome di 
november, pa hopi caso lo 
no tin un luga adecua di biba 
disponibel ainda. E famianan 
a wordo informa cu Gobier- 
no ta na altura di e situacion 
aki y cu Minister encarga ta 
bezig pa yega na un solucion 
adecua. 


Desde e tempo ey Respaldo 
a keda den contacto cu e cli- 
entenan y nan famia regular- 
mente na manera consulta- 
tivo pa busca otro posibilidad 
residencial 
provisional 
pa 
cada cliente. E famianan tin 


y ta sinti un responsabilidad 
pisa pa cu esaki, locual sigu- 
ramente no ta subestima. No 
obstante, mayoria di cliente 
cu ta bay bandona e departa- 
mento Verblijf a wordo reg- 
istra cerca e FACT-team di 
Respaldo, cu ta ofrece cuido 
specialisa ambulatorio, pues 
ta bai na unda e cliente mes ta 
residencia. 


Pa tene e departamento resi- 
dencial habri te dia di awe 
tabatin efecto negativo riba 
e servicio di cuido pa Aruba. 
Debi na falta di personal door 
cu no a yena vacatura na e 
departamentonan pa cuido 
urgente, e cantidad di luga pa 
admision urgente ta severa- 
mente limita. Pues, mester 
tene na consideracion e ries- 
gonan di siguridad asocia pa 
e cliente mes, e co-cliente, 
como tambe e personal. Esaki 
kiermen cu ciudadanonan cu 
un necesidad di cuido agudo/ 


urgente y tin biaha cu por 
ta peligroso, no semper por 
keda admiti. Respaldo ta con- 
sciente cu e incapacidad di no 
por admiti e casonan urgente 
tambe por causa peliger pa e 
siguridad den nos sociedad. 


Teniendo cuenta cu tur e ar- 
gumentonan menciona ariba, 
encuanto 
e 
organisacion 
di e cuido di salud mental 
completo na Aruba y tambe 
e necesidad pa soluciona e 
situacion financiero urgente, 
Respaldo no ta wak niun otro 
solucion cu pa cera e depar- 
tamento di Verblijf.. Esaki pa 
garantisa e existencia con- 
tinuo di Respaldo y e cuido 
specialisa di salud mental pa 
Aruba. 


Nota di redaccion: E arti- 
culo aki ta un comunicado 
di prensa di Fundacion Res- 
paldo. 


Dr. Hendrikus van Gaalen, Presidente Hunta Directiva FSMA Respaldo 
Respaldo ta informa tocante e motibonan tras e ceramento di e 
departamento di Verblijf 


Prome minister na Corsou pa atende KOBB 
Hunto cu minister Hoekstra y premiernan di Corsou y Sint Maarten 

Video weganan, ta perhudicial of no pa salud? 


Tin biaha cu mayornan 
ta preocupa pa efectonan 
dañino cu video weganan 
por tin cu nan yiu, cumin- 
sando cu nan salud mental 
hasta problemanan social 
y falta di movecion, pero 
un estudio reciente pu- 
blica dialuna ultimo na 
JAMA Network Open a 
indica cu video weganan 
tin beneficio cognitivo. 


E profesor asistente di psiki- 
atria na Universidad di Ver- 
mont y creador di estudio 
aki Bader Chaaran conhunt- 
amente cu su coleganan a 
analisa datosnan di e estudio 
grandi den curso Desaroyo 
Cognitivo di e Celebro Ado- 
lescente y ta wordo financia 
pa Institutonan Nacional di 
Salud. 
E investigadonan a enfoca 
riba e contestanan di e estu- 
dio, resultadonan di prue- 
banan cognitivo y den ima- 
gennan celebral di casi 2.000 
mucha di 8 pa 9 aña di edad 
dividi den dos grupo: esun- 
nan cu ta hunga video we- 
ganan y esunnan cu tabata 
hunga tres ora of mas pa dia. 
Cada grupo a wordo evalua 
cu dos tarea, e prome mes- 
ter wak e flechanan cu tabata 
apunta na derecha of na man 
robes y a pidi na e muchanan 
pa push den direccion di cada 
flecha hopi lihe manera nan 
tabata por. 
Tambe a pidi na nan pa no 
toca nada si nan tabata wak e 
palabra ‘stop’ pa asina ey midi 
con nan tabata controla nan 
impulso. 
Den e di dos tarea tabata mus- 
tra caranan di personanan y 
despues a wordo puntra nan 
si un potret tabata coincidi of 
no, pa purba nan memoria di 
trabou. 
Despues di uso metodonan 


estadisticonan pa controla 
variabelnan cu por a cam- 
bia e resultadonan, manera 
mayornan cu por a interve- 
ni, coheficiente intelectual y 
sintomanan di salud mental, 
e ekipo a haya cu e hunga- 
donan tabata funciona miho 
den ambos tarea. 
Mientras e pruebanan ta- 
bata wordo ehecuta, a haci 
un scanning di e celebro di 
e muchanan mediante un 
MRI, e celebro di esunnan 
cu tabata hunga a mustra mas 
actividad den regionnan aso- 
cia cu atencion y memoria. 
“Loke nan a haya ta consis- 
tente pa loke ta trata video 
weganan cu ta mehora nan 
habilidadnan cognitivo cu ta 
involucra abstene di contesta 
y memoria di trabou” segun e 
autornan a conclui den e es- 
tudio aki. 
Den e punto clave di e trabou 
aki, investigadonan a destaca 
cu loke nan a haya “ta sugeri 
cu video weganan por ta aso- 
cia cu habilidadnan cognitivo 
mehora”. 
Pero, te awor no ta posibel 
pa haya sa si un miho ren- 


dimento cognitivo lo duna 
impulso pa hunga mas, un 
investigacion anterior a en- 
foca riba efectonan negativo, 
relacionando e hungamento 
cu depresion y agresividad. 
Sinembargo, estudionan aki 
tabata limita pa nan poco par- 
ticipantenan, 
specialmente 
esunnan cu tabata involucra 
imagennan di celebro, segun 
e estudio. 


Investigadonan ta espera di 
haya un contesta mas claro 
conforme na estudio cu ta 
continua y ta examina un bi- 
aha mas e mesun muchanan. 
Esaki tambe ta yuda pa elim- 
ina otro factornan potencial 
pa hunga como e ambiente 
den e cas, ehercicio y calidad 
di soño. 


Estudionan 
den 
futuro 
tambe por wordo beneficia 
ora ta haya sa tocante video 
weganan cu tabata hunga e 
muchanan, aunke ora nan tin 
10 aña nan ta prefera wega- 
nan di accion como Fortnite 
of Assassin’s Creed. 
“Claro cu uso excesivo di 


tempo dilanti un computer 
ta malo pa salud mental den 
general y tambe pa actividad 
fisico”, un di e investiga- 
donan a resalta. 


Pero e resultadonan di estu- 
dio a mustra cu video wega- 
nan tambe por ta un miho 
uso di screen cu solamente 
pa wak videonan na Youtube, 
e cual no tin efectonan cogni- 
tivo identifica. 
Ta p’esey cu universidadnan 
y organisacionnan a dicidi 
di haci nan mesun inves- 
tigacionnan of estudionan pa 
purba di ofrece un perspec- 
tiva cientifico, e obhetivo ta 
pa compronde e influen- 
cia berdadero di industria 
di video weganan den salud 
di esunnan cu ta dedica nan 
tempo liber pa hunga, spe- 
cialmente esunnan mas ho- 
ben. 
Un otro estudio ta sigura cu 
video weganan tin un impac- 
to positivo y por mehora e ca- 
pacidad di contesta, fomenta 
e trabou den ekipo, stimula 
creatividad y atencion of me- 
hora e pensamento strategico. 

A tuma luga encuentro entre Aruba, Corsou y Sint Maarten prome 
cu koop 


Den preparacion pa e 
Koninkrijksoverleg 
Bu- 
itenlandse Betrekkingen 
(KOBB), semper e tres 
paisnan Aruba, Corsou y 
Sint Maarten ta reuni cu 
otro. Premier Evelyn Wev- 
er-Croes den un comuni- 
cado di prensa a splica cu 
e reunion aki ta tuma luga 
prome cu e KOBB, pa asi- 
na cada pais por prepara 
y discuti riba diferente 
topico. 


Prome 
Minister 
Wever- 
Croes a splica den e comu- 
nicado cu prome cu reuni cu 
Minister Wopke Hoekstra di 
Hulanda, riba asuntonan di 
relacionnan exterior. A tene 
un reunion tripartite con- 
huntamente cu Prome Min- 
ister di Sint Maarten Silveria 
Jacobs y Prome Minister di 


Corsou Gilmar Pisas. Du- 
rante di e encuentro aki a 
trata diferente tema di rel- 
evancia pa tur tres pais. A pa- 


pia di entre otro mas cooper- 
acion, CARICOM, situacion 
di Venezuela y mas. 


Ademas, ta scucha con cada 
pais ta purbando pa cera mas 
aliansa y cooperacion pa sali 
for di e pandemia mas fuerte. 


Prome Minister a sigui ex- 
presa cu entre Aruba, Cor- 
sou cu Sint Maarten semper 
tin hopi punto similar, pero 
tambe diferencianan. Y den 
reunionnan manera e tri- 
partite, ta siña conoce e dife- 
rencianan mas miho pa por 
ta mas mihor prepara den 
caso di cualkier situacion. 


Por ultimo, ta importante pa 
menciona cu Aruba, Corsou 
y Sint Maarten conoce rela- 
cion estrecho, y ta percura 
pa sigui traha pa cada biaha 
e relacion bira mas estrecho 
yudando otro unda cu por. 
Prome 
Minister 
Wever- 
Croes a resumi expresando 
cu e tabata un bon reunion 
tripartite, segun e comuni- 
cado di prensa ta finalisa. 


Grupo Contra Tubo di Gas ta urgi Eagle LNG/Gobierno pa instala e 
tanki di LNG na Barcadera 


Ultimamente ta den noti- 
cia e asunto di cambio di 
azeta crudo diki (heavy 
fuel oil) pa gas likido 
(LNG) pa WEB Aruba 
N.V. por usa pa crea ener- 
gia y produci coriente pa 
N.V. ELMAR Aruba. LNG 
lo ta miho pa salud di hen- 
de, medio ambiente y lo 
por reduci e prijs di awa y 
coriente. 


Utilities Aruba N.V., cu ta 
representa gobierno di Aru- 
ba, a duna e compania Eagle 
LNG (Texas, USA) e contract 
pa ehecuta e plan aki. Ta trata 
aki di un contract secreto, un 
asina yama “non-disclosure 
agreement” cu Eagle LNG a 
negocia. Pues tur informa- 
cion cu tin den e contract aki 
referente con, ken, kico, ki 
tempo y risiconan, etc. no ta 
disponibel pa niun hende. 


Eagle LNG a cuminsa cu se- 
sionnan di informacion pa 
habitantenan interesa y tam- 
be a cuminsa bishita cas den e 
barionan concerni. Si ta bon 
bo persona recientemente 
por a haya bishita di repre- 
sentantenan di Eagle LNG pa 
papia riba ponemento di tubo 
di gas den bo caya of area. 


Anteriormente Eagle LNG a 
papia di core un tubo di gas 
riba tera for di refineria RDA 
pa WEB Aruba N.V. riba e 


mesun ruta cu e 3 tubonan 
actual ta core. E plan aki a 
cambia y awo Eagle LNG 
kier coba un tunnel pa pasa 
e tubo di gas bao tera. Den 
algun luga e intencion ta pa 
coba e caminda dilanti bo cas 
pa pasa e tubo. Eagle LNG ta 
bisa cu e proceso aki ta hopi 
sigur, cu e no lo trece risico 
pa e habitantenan y nan cas. 


Pero for di informacionnan 
ricibi y cu nos a busca riba 
internet ta sali afo cu e core- 
mento di tubo di gas bao tera 
tin bastante risico envolvi. 
E tubo cu lo core for di re- 
fineria pa WEB Aruba N.V. 
lo ta un tubo di transmision 
di gas cu ta bao di hopi pre- 
sion. E presion ta necesario 
pa WEB por mantene su eki- 
ponan den funcion continuo. 


Segun norma Mericano y 
Hulandes, un tubo di trans- 
mision di gas no ta permiti 
pa pasa den areanan habita. 
Representantenan di Eagle 
LNG a bisa esnan cu nan a 
bishita cu e tubonan ta simi- 
lar cu e liñanan di gas cu ta 
pasa den ciudadnan Hulan- 
des y Mericano. Sinembargo, 
esaki no ta corecto ya cu aki ta 
papia di tubo di distribucion. 
Na Aruba, e unico caminda 
unda lo tin tubo di distribu- 
cion di gas ta den WEB Aruba 
N.V. mes, pa bay pa e mach- 
innan. 


Esey ta e sistema comparable 
cu e liña di gas pa cushina 
(LPG). Pero pa WEB Aruba 
N.v. haya e gas aki (cu despu- 
es mester pasa den e liñanan 
di distribucion) mester di 
tubo mas grandi, cu e ora ta 
bin cu presion mas halto y cu 
mucho mas gas (mas massa) 
for di RDA. Ta e tubonan aki 
cu massa halto di gas lo pasa 
banda, abao y sigur cerca di 
nos casnan, cas di anciano 
Huize Maristella, scolnan y 
lugarnan unda hopi turista ta 
frecuenta. 


No tin mucho mas detaye 
conoci. Esey ta motibo tam- 
be pakico Marinierskazerne 
no por duna aprobacion pa e 
tubonan pasa riba su tereno, 
tanten cu no haya specifica- 
cion di Eagle LNG, algo cu 


no a sosode ainda. 
Y awo nos a bin haya sa cu 
WEB Aruba N.V. mes tabata 
trahando ariba un plan pa 
uso di LNG. Ya expertonan 
di WEB Aruba N.V. a tene 
cuenta pa minimalisa tur e 
risiconan pa barionan resi- 
dencial door di pone e tanki 
pa e gas banda di WEB Aruba 
N.V. mes na Barcadera. Lo a 
amplia waf di Barcadera pa e 
barconan di LNG por mara 
eynan y transporta e gas via 
tubo pa e tanki. WEB Aruba 
N.V. hasta a duna sesionnan 
di informacion (roadshows) 
den 2018 y 2019, pero lamen- 
tablemente e plan aki a keda 
cancela den februari 2021. 


Nos no ta contra LNG!! 
Nos tambe ta mira e bentaha 
di LNG. Pero nos ta suma- 


mente preocupa pa nos hen- 
denan, nos casnan y nos bari- 
onan den caso cu e proyecto 
di e tubo di gas sigui den e 
forma cu Eagle LNG kier 
haci’e. Nos lo haci tur cos 
cu ta na nos alcance pa evita 
e tubo di gas pasa den zona 
residencial. 


Un escape, un chispa y por 
surgi un explosion di 33 me- 
ter rond di e punto di ex- 
plosion of riba un largura di 
66 meter. Esey kiermen cu 
henter un bario por disparce 
for di mapa cu consecuenci- 
anan enorme pa bida huma- 
no y propiedad. Es mas, Eagle 
LNG, riba su website, mes ta 
bisa cu na momento cu tin 
un escape di gas mester evac- 
ua un area di 100 meter. Con 
por haci esaki efectivamente 
si tin asina hopi cas rond di 
e tubo? 


Nos ta un grupo di habi- 
tante preocupa di Balashi, 
Pos Chikito, Savaneta y 
Cura Cabay cu kier pa Eagle 
LNG / Gobierno reconoce 
y garantisa nos derecho di 
por biba trankilo, sin miedo 
pa nos siguridad y sin cu ta 
perde balor di nos propiedad. 
P’esey ta urgi Eagle LNG / 
Gobierno pa instala e tanki di 
LNG na Barcadera, pa limita 
risico pa nos barionan. Esaki 
basa riba investigacion di nos 
mesun expertonan. 

Futura su siman di innovacion “Immerse Innovation Week” a inicia 


Ta invita henter comunidad pa registra y participa 


Dialuna a cuminsa e “Im- 
merse Innovation Week” 
caminda 
cu 
durante 
henter e siman rond Aru- 
ba lo tin actividad di inno- 
vacion ta bay tuma luga. 
A traves di e website im- 
merseweek.org, tur hende 
cu ta interesa por mira 
cual actividad tin, registra 
y atende esakinan. Gobi- 
erno di Aruba a traves di 
Futura lo coordina esaki. 
Prome Minister Evelyn Wev- 
er - Croes a splica cu lo tin 
diferente workshop y evento 
caminda cu lo papia di en- 
trepreneurship, agricultura, 
‘parenting’ y mas tema den 
cuadro di innovacion. 
“Nos ta invita tur ciudadano 
di Aruba pa e siman aki haci 
algo di innovacion”. 


Innovacion ta un manera 


nobo pa atende cu retonan. 
Esaki no kiermen cu nec- 
esariamente tur cos mester ta 
automatisa, mas bien innova- 
cion ta introduci otro manera 
pa soluciona problemanan 
di tur dia. Si bo no a registra 
ainda, por haci esaki riba e 
website menciona, caminda 


cu por mira kico ta e activi- 
dadnan cu tin tambe, na unda 
e lo tuma luga y e orario.. 
Na e ocasion caminda a duna 
inicio na e siman di inno- 
vacion, Prome Minister a 
reconoce algun personanan 
creativo y innovador den nos 


comunidad. Ta trata di tres 
persona di Colegio Sagrado 
Curason cu riba nan mesun 
forsa, creatividad y iniciativa 
a crea un espacio di innova- 
cion na e scol. A gradici nan 
pa e trabou excepcional cu 
nan ta haci riba e tereno aki 
y a reconoce nan cu e “Excel- 


lence and Innovation Award”. 


Prome Minister Wever - 
Croes a termina invitando 
henter Aruba pa e siman aki 
concentra riba innovacion y 
atende e actividadnan cu tin 
riba e tereno aki. 


Hapon ta motiva publico 
cumpra ID digital 


(AP) - Hapon a aumenta 
su esfuersonan pa yega na 
un nivel mas halto di digi- 
tizacion pa medio di mo- 
tiva nan registra pa un ID 
digital of posiblemente 
perde acceso na nan se- 
guro di salud publico. 


Manera e nomber ta implica, 
e iniciativa ta tocante asigna 
number na hende, di manera 
similar na e number di sigu- 
ridad social na Merca. Hopi 
residente di Hapon ta preo- 
cupa cu e informacion lo ser 
mal usa of cu nan informa- 
cion personal lo ser horta. 
Algun ta mira e esfuerso aki 
como un violacion di nan 
derecho na privacidad. 


E sistema cu a cuminsa den 
aña 2016 nunca a sigui com- 
pletamente. Mashinnan di 


fax te ainda tabata comun y 
hopi Haponesnan ta conduci 
nan negoshi den persona cu 
placa cash. Algun procedura 
burocratico por ser haci on- 
line, sinembargo hopi oficina 
te ainda ta rekeri “inkan” of 
stempel pa identificacion y 
insisti pa hendenan trece tur 
documento den forma di pa- 
pel na nan oficinanan. 


Awo gobierno ta pidi hende 
aplica pa carchinan di plastic 
yama “My Number” ekipa 
cu microchip y potret, pa 
asina conecta esaki na rijbe- 
wijs y plannan di siguridad 
di salud publico. E carchi- 
nan di seguro di salud cu ta 
den uso actualmente, cual no 
tin potret, lo ser descontinua 
den fin di aña 2024. Nan lo 
ser rekeri usa e carchinan My 
Number na luga di esaki. 

Cft: Cu curashi y decision, 
paisnan CAS por trece nan 
finanzas den orden 


(CuraçaoChronicle) – “Cu 
e curashi pa tuma decisi- 
onnan dificil y e decision 
pa implementa esakinan”, 
a pesar di retonan mayor, 
ta realistico cu Corsou, 
Aruba y Sint Maarten por 
trece nan finanzas den or- 
den a largo plaso. Esaki ta 
loke presidente di Cole- 
gio di Supervision Finan- 
ciero, Raymond Gradus ta 
skirbi den e introduccion 
na su rapport mas recien 
di mita-aña. 


“Maske e efectonan di e crisis 
di corona ainda ta presente y 
e paisnan ainda ta depende 
parcialmente di sosten di 


likides di Hulanda, e recu- 
peracion economico a cum- 
insa. Awo ta importante pa 
e paisnan logra surplus den 
nan presupuestonan lo mas 
rapido posible, pa asina limita 
e debenan acumula”, Gradus 
ta bisa. 


“Mester controla e gastonan 
structuralmente y mester au- 
menta e beneficionan. Tambe 
ta importante pa paisnan haci 
inversionnan cu ta agrega 
balor na e economia. Ta im- 
portante pa reforma e sector 
publico pa asina por libera 
capacidad financiero pa haci e 
reformanan necesario”, Gra- 
dus ta conclui. 


Den Haag alarma pa e situacion 
preocupante di casnan di cuido na Corsou 


(CuraçaoChronicle) 
– 
Alarma pa reportahenan 
cu casnan di cuido na 
Corsou tin un necesidad 
financiero asina grandi cu 
nan no por ofrece e adul- 
tonan mayor un cuminda 
(completo), 
ministerio 
Hulandes di Salud, Bien- 
estar y Deporte a tuma 
contacto cu ministerio di 
Salud, Medio Ambiente 
y Naturalesa (GMN) di 
Corsou. 


Esaki ta e contesta di Sec- 
retario di Estado pa Rela- 
cionnan di Reino, Alexandra 
van Huffelen, riba pregun- 
tanan por escrito di Parla- 
mentario Hulandes, Kauthar 
Bouchallik di partido Groen- 
Links. Gobierno na Willems- 
tad a reporta cu e ta “na altura 
di e seriedad di e situacion y 
cu ta bin trahando pa algun 
tempo caba riba varios stap pa 
por yega na un maneho inte- 


gral y structural pa e varios 
retonan relaciona cu cuido 
na Corsou.” 


E Secretario di Estado ade- 
mas ta agrega: “No ta algo 
bon cu hende dentro di Re- 
ino Hulandes ta biba den 
casnan di cuido bao situa- 
cionnan asina. Esaki tambe 
ta reconci na Corsou, y ami 
tambe ta afecta pa esaki.” 


Hospital di Corsou tecnicamente ta den bancarota 


(CuraçaoChronicle) – E 
rapport di Autoridad di 
Cuido di Salud Hulandes, 
NZA tocante e hospital 
nobo na Corsou ta declara 
cu e debe ta mas grandi cu 
e entrada y pa e motibo 
aki tin tecnicamente un 
bancarota. 


NZA a delinea e desaroyo di 
gasto y produccion di 2017 
te 2022. Ta aparente cu den 
e añanan inicial di e Cen- 
tro Medico Corsou (CMC) 
compara cu e añanan final di e 
hospital bieu SEHOS, e gasto 
en relacion cu e beneficionan 
a aumenta drasticamente. 


Pa CMC, esaki ta conta pa 
un resultado financiero nega- 
tivo di alrededor di ANG 50 
miyon pa aña 2021. E presu- 
puesto di 2020 ta mustra falta 
di fondonan comparable pa e 
gastonan. 


Un di e puntonan di con- 
flicto mayor entre gobierno 


y CMC ta trata e modelo di 
financiamento actual pa e 
hospital nobo. Bao di esaki 
tin un tension fundamental 
entre un presupuesto fiho 
disponible y expectativanan 
di kico por haci pa logra esaki. 


Den su presupuesto di 2022, 
CMC ta asumi un prijs es- 
tricto multiplica pa e cantidad 
di fondo (tambe pa asegura- 
donan di Svb), e asina-yama 
PxQ model, basa riba presta- 
cion y tarifanan existente. 
Sinembargo, den practica tin 
un modelo di presupuesto pa 
cuido pa aseguradonan di Svb 
(banco di seguro social), den 
cual ministerio di Salud ta 
determina e presupuesto. 


Autoridad di Cuido di Salud 
NZA no ta considera e mod- 
elo puro PxQ recomend- 
able, pasobra ta encera un 
stimulo di produccion no de- 
sea. Mientras mas procedura 
medico ta realisa, mas por 
cobra. 


E Autoridad Hulandes di 
Cuido di Salud ta recomenda 
pa specifica e sistema di pre- 
supuesto di gobierno. Segun 
NZA, un modelo di presu- 
puesto integra, cu un parti 
fiho y un parti variable riba 
cual e partidonan involucra 
mester yega na un acuerdo, 
ta recomenda pa preveni cu e 
produccion ta cay demasiado 
abao. 
Esaki mester inclui e pago 
back di cuido pa Svb y perso- 
nanan cu seguro priva, como 
tambe migrantenan indocu- 
menta y pa entradanan na e 
isla. Por recalcula produccion 
den un modelo asina. 


Varios variable ta posible, 
NZA a desaroya un variante 
cu ta contene incentivo pa 
mantene produccion na e 
mesun nivel y den cual pago- 
nan adicional no ta excede e 
costo adicional variable. 


Un bista riba e acuerdonan 
tocante 
e 
gastonan 
total 
aceptable den relacion cu e 
cuido cu ta bay duna ta nec- 
esario den bista di e posicion 
di CMC como unico hospital 
riba e isla. E relacion cu resto 
di sector di salud, manera 
dokternan di cas, tin un rol 
den esaki, segun NZA. 


NZA ta bisa cu un acuerdo 
multianual ta necesario pa e 
pais, Svb y CMC por prepara 
politicanan pa nan propio or- 
ganisacion. Ta keda na e parti- 
donan pa dicidi ki opcionnan 


y recomendacionnan ta bay 
adopta y implementa. 


Tanten cu no a establece un 
marco legal obligatorio, ta 
bay ta necesario pa haci acu- 
erdonan 
obligatorio 
den 
proximo añanan tocante e 
metodo pa determina presu- 
puesto, e cantidad di recurso 
disponible 
anualmente, 
y 
tambe procedura pa resolu- 
cion di disputa. Autoridad 
di Cuido di Salud di Corsou 
ta bisa cu por tin un rol den 
esaki. 

Acuerdo cu paisnan pa tuma back nan solicitante di asilo tin poco 
efecto 


(NLTimes) - Acuerdonan 
cu e paisnan di origen pa 
tuma back solicitantenan 
di asilo a usa caba tur so- 
lucion legal, y esaki cu tiki 
efecto, WODC, e instituto 
di conocemento pa e Min- 
isterio di Husticia y Sigu- 
ridad, a conclui den un 
estudio. 


E resultadonan ta remarca- 
bel pa motibo cu e Gabinete 
su politica di regreso y parla- 
mentarionan a pone hopi den 


e acuerdonan aki, Volkskrant 
a reporta. 
E solicitantenan di asilo cu no 


a ricibi aprobacion pa asilo no 
por bolbe back na nan pais di 
origen pa motibo cu nan no 


tin e papelnan adecua. E pais- 
nan di origen mester provee 
e papelnan aki sinembargo 
usualmente nan no ta haci 
esaki. Pa deshaci di e proceso 
aki, Hulanda ta haci acuer- 
donan cu e paisnan di ori- 
gen. E acuerdonan aki ta au- 
mentando den paisnan EU. 


“Investigacion 
anterior 
a 
demostra cu aproximada- 
mente 30 pa 40 porciento di 
solicitantenan di asilo cu no 
a ricibi asilo ta bolbe back,” 


Arjen Leerkes, investigador 
di WODC y profesor di mi- 
gracion na Maastricht Uni- 
versity a declara. “E ta inte- 
resante cu den añanan recien 
Hulanda y otro paisnan ta en- 
focando mas riba e iniciativa- 
nan aki. E idea ta eora; Hunto 
nos ta mas fuerte. Pero nos 
mester conclui cu ta precisa- 
mente e tipo di acuerdonan 
aki cu no ta mustra un efecto 
riba e hendenan su regreso.” 


Europol ta reporta aumento dramatico den explosion na ATM rond 
Europa 


(NLTimes) - E cantidad 
di explosionnan na ATM 
na Europa ta aumentando 
drasticamente segun Eu- 
ropol. E moda aki ta re- 
fleha na Hulanda, unda 
Amsterdam tin un can- 
tidad significante di e ex- 
plosionnan aki, segun un 
censo di ANP/LocalFocus 
a mustra. 


Rond di Europa, e criminal- 
nan ta usando explosivonan 
mas grandi y mas peligroso, 


segun vocero di e coopera- 
cion pa e cuerponan policial 
di e Union Europeo. “Explo- 
sivonan sumamente halto ta 
ser usa caba biaha mas, cau- 
sando cu edificionan ta cay y 
te hasta hendenan ta fayece.” 


E moda aki ta tumando luga 
den varios pais Europeo 
manera Alemania, Europa, y 
estadonan Baltico segun Eu- 
ropol. Gangnan di crimen 
organisa a specialisa den e 
tipo di bombardeo aki y hopi 


biaha ta opera internacional- 
mente. “E ta e tipo di robo na 
bacnonan moderno,” e voc- 
ero a declara. El a agrega cu 
cada biaha tin mas ciudadano 
inocente cu ta cay victima y e 
criminalnan no tin niun tiki 
consideracion pa cu esaki.” 
“Nan no ta interesa den hen- 
de, nan ta worry cu placa so.” 


Censo di ANP/LocalFocus a 
demostra anteriormente cu e 
prome 9 luna di e aña aki ya 
caba a mira mas explosion na 


ATM na Hulanda compara 
cu henter e aña di 2021. Taba- 
tin por lo menos 11 explosion 


unda cu a reporta daño. Aña 
pasa, tabatin por lo menos 10. 


Studiantenan internacional ta 3 biaha mas probabel di kita for di scol 
den prome aña 


(NLTimes) - Studiantenan 
internacional na universi- 
dadnan na Hulanda ta casi 
3 biaha mas probabel cu lo 
kita for di scol durante nan 


prome aña, compara cu e 
studiantenan di Hulanda 
mes segun Education In- 
spectorate a reporta. 


17 porciento di studiantenan 
internacional ta kita durante e 
prome aña, compara cu sola- 
mente 6 porciento di e stu- 
diantenan Hulandes. Aunke 
esunnan cu si ta sigui nan 
estudio, ta mesun probabel 
of te hasta mas probabel di 
haya nan diploma sin ningun 
retraso. 


E average aki ta birando halto 
den studiantenan internacio- 
nal den e añanan recien. Mas 
o menos un kwart di stu- 
diantenan internacional cu 
ta cuminsa un programa na 
Hulanda no ta studia na Hu- 
landa mas 4 aña despues sin 
cu nan a ricibi un diploma. 


Entre studiantenan Hulan- 
des, esaki ta 9 porciento. 


“Di otro banda, esunnan cu 
ta sigui studia ta haci esaki ex- 
itosamente,” e inspectorado a 
expresa. Studiantenan inter- 
nacional cu te ainda ta stu- 
diando despues di e prome 
aña ta hopi mas probabel di 
haya nan diploma sin atraso, 
compara cu e studiantenan 
Hulandes. 60 porciento di e 
studiantenan Hulandes ta ob- 
tene nan diploma dentro di 4 
aña, mientras cu 65 porciento 
di e studiantenan internacio- 
nal ta logra esaki. 


E inspectorado no a investiga 


dicon e studiantenan inter- 
nacional ta kita for di scol ni 
tampoco dicon nan ta hopi 
mas probabel di haci esaki 
compara cu esunnan Hulan- 
des, aunke e desafio di drenta 
un cultura completamente 
nobo y e falta di cas of famil- 
iar ta hopi probabel di hunga 
un rol. Den augustus, Annual 
International Student Survey 
a reporta cu 59 porciento di 
studiantenan internacional ta 
lidia cu problemanan di salud 
mental y 28 porciento no ta 
sinti nan mes na cas na Hu- 
landa. Mas di 35 porciento a 
bisa tambe cu nan ta enfrenta 
luchanan financiero. 

El Salvador ta ricibi prome carga di vacuna contra Monkeypox 


(EFE) – Dialuna ultimo, 
El Salvador a ricibi e 
prome cargamento di va- 
cuna contra Monkeypox, 
adkiri a traves di Fondo 
Rotatorio di Organisacion 
Panamericano di Salud 
(OPS). 


Ta trata di 1.400 dosis cu ta 
“autorisa y certifica” pa Ad- 
ministracion 
di 
Alimento 
y Medicamento di Merca 
(FDA), segun vice-minister 
di Operacion di Salud, Karla 
Diaz a bisa den un conferen- 
cia di prensa. 


Diaz, cu no a duna detaye di 
e cifra cu Gobierno di presi- 


dente Nayib Bukele a inverti 
den e vacunanan, a indica na 
El Salvador a registra 11 caso 
di Monkeypox, di cual “un so 
ta activo”. 


E vice-minister tampoco a 
bisa con e proceso ta bay pa 
cuminsa cu e vacunacion. 


Monkeypox ta wordo trans- 
miti pa contacto directo of 
indirecto cu sanger, fluido 
corporal, lesion di cuero of 
cu material contamina cu e 
virus, segun e cartera sani- 
tario a splica, y a agrega cu 
e sintomanan por ta leve of 
severo. 


Human Rights Watch ta pidi presidente Petro colaboracion pa 
Venezuela respeta derechonan Humano 


(Reuters) – Presidente di 
Colombia, Gustavo Petro 
por utilisa e reestablece- 
mento 
di 
relacionnan 
diplomatico cu Venezu- 
ela pa promove respet pa 
derechonan humano na e 
pais aki, ademas di facilita 
negociacionnan genuino 
pa restitui Estado di Dere- 
cho, segun Human Rights 
Watch a bisa dialuna ul- 
timo. 


E organisacion cu ta pro- 
move defensa di derechonan 
humano tambe a pidi Petro 
pa apoya entrada di asisten- 
cia humanitario na Venezu- 
ela, caba cu e colaboracion 
di forsanan di seguridad di 
e pais petrolero cu guerrilla 
di Ehercito di Liberacion 
Nacional (ELN), caba cu 


violencia, abusonan y trata di 
personanan na frontera entre 
ambos pais. 


Petro, ken na augustus ultimo 
a asumi como e prome presi- 
dente di iskierda den historia 
di Colombia, a reestablece 
relacionnan diplomatico cu 
Venezuela y a haci impulso 
di reapertura di frontera di 
2.219 kilometer cu e reanu- 
dacion di comercio entre e 


dos pais. 
“Den su combersacionnan 
cu Gobierno di Maduro, Co- 
lombia mester priorisa haya 
compromisonan concreto cu 
autoridadnan Venezolano pa 
respeta derechonan humano” 
e comunicado di HRW a bisa 
na Petro. 


Pero no a duna un contesta 
oficial di Gobierno di Petro 
na e solicitud di HRW, or- 


ganisacion cu e cual Ven- 
ezuela ta enfrenta un crisis 
humanitario y di derechonan 
humano cu a obliga mas di 
7.1 miyon persona pa huy for 
di nan pais. 
Tampoco a haya contesta 
di Gobierno di presidente 
Nicolas Maduro na Caracas. 


Na september di 2022, Mis- 
ion Internacional di Na- 
cionnan Uni di Determina- 
cion di Hechonan tocante 
Venezuela a establece cu or- 
ganismonan di inteligencia 
di Estado bao e mando di 
Maduro a reprimi oposicion 
mediante detencionnan arbi- 
trario y tortura cu ta constitui 
crimen di lesa humanidad. 
E organisacion no guberna- 
mental a bisa cu Gobierno 
di Colombia lo por yuda den 


implementacion di recomen- 
dacionnan di mision di ob- 
servacion electoral di Union 
Europeo den bispo di elecci- 
onnan pa 2024. 


Merca a admiti reciente- 
mente cu por alivia e sancion 
na Venezuela si Maduro ta 
bolbe na combersacionnan 
cu oposicion na Mexico y ta 
tuma medidanan pa organisa 
eleccionnan liber. 


Caracas a kibra relacionnan 
cu Bogota na comienso di 
2019, ora opositornan Vene- 
zolano a purba di crusa for di 
teritorio Colombiano truck- 
nan cu cuminda y medica- 
mento, argumentando cu e 
ayudo ey tabata un intento di 
golpi di Estado di oposicion 
cu apoyo di Washington. 


Merca ta prohibi entrada na 500 persona cu tin vinculo cu Gobierno di 
Nicaragua 


(EFE) – Merca a prohibi 
entrada di 500 persona cu 
tin vinculo cu Gobierno di 
Daniel Ortega na Nicara- 
gua, “pa debilita institu- 
cionnan democratico” di 
e pais centro Americano, 
segun secretario di Es- 
tado, Anthony Blinken a 
anuncia. 


Entre e personanan cu a haya 
sancion 
tin 
miembronan 
di forsa di seguridad Nica- 
raguense – incluyendo Polis 
Nacional, 
funcionarionan 
di prison, hues, fiscal, traha- 
donan di enseñansa y otro 
personanan cu ta participa 
den e “represion y corupcion 


di e regimen”, asina como 
nan famia, e titular di Ex- 
terior a detaya sin bisa nan 
identidad. 
“Ningun miembro di Gobi- 
erno di Nicaragua ni un otro 
hende cu ta facilita abusonan 
di regimen mester pensa cu 
por biaha libremente pa Mer- 
ca” Blinken a agrega den un 
comunicado. 


E blokeo di visa pa e 500 per- 
sona aki ta basa riba un orden 
presidencial “cu ta suspende 
entrada pa Merca di miem- 
bronan di Gobierno di Nica- 
ragua y otro personanan cu ta 
beneficia di e debilitacion di 
institucionnan democratico 


di Nicaragua”. 


E anuncio aki a yega despues 
cu Departamento di Tesoro 
a anuncia dialuna ultimo e 
blokeo di activonan y trans- 
accionnan na Merca di Di- 
reccion General di Mina di 
Gobierno di Nicaragua y 
Lenin Cerna, asesor di presi- 
dente Ortega. 


Presidente di Merca, Joe 
Biden, ademas ayera a firma 
un orden ehecutivo nobo cu 
ta permiti na su Gobierno e 
expansion di sancion contra 
Gobierno di Ortega y di su 
casa, Rosario Murillo. 
Blinken a afirma cu a tuma e 


medidanan aki pa motibo cu 
“regimen a acelera e aña aki 
e accionnan pa laga sin espa- 
cio e sociedad civil, aumenta 
cooperacion di siguridad cu 
Rusia y silencia e voznan in- 
dependiente”. 
Direccion General di Mina, 
cu ta den man di Ministerio 
di Energia y Mina di Ni- 
caragua, a wordo utilisa pa 
Gobierno di Ortega pa haci 
gestion di sector minero sin 
tuma na cuenta e sancion cu 
Washington a pone na juni 
ultimo na e compania estatal 
Empresa Nicaraguense de 
Minas (Eniminas). 


Tesoro Mericano ta acusa 


autoridadnan Nicaraguense 
di utilisa e ganashinan di 
produccion y benta di oro 
pa “oprimi e pueblo Nica- 
raguense y incluso apoya in- 
vasion di Ucrania ehecuta pa 
Rusia”. 


regional a11 


Diaranson 26 october 2022 
Republica Dominicana: Mas di 45.000 Venezolano den plan di 
legalizacion 


(DiarioLibre) – Den un 
aña mas di 45.000 Venezo- 
lano a integra den e plan 
di “normalizacion”, cu ta 
encera estadia legal, mas 
programa di integracion, 
tambe den mercado lab- 
oral. 


E programa di normalizacion 
di V ta consisti di varios fase, 
unda alrededor di 34.000 a 
completa fase 1 pa sigui pa 
fase 2 y 3 den e programa. 
E programa tin como meta 
combina integracion cu may- 
or aporte na desaroyo eco- 
nomico di e pais. Josue Gas- 
telbondo, hefe di mision di 
Organizacion Internacional 
di Migracion tambe ta posi- 
tivo tocante e iniciativa den 
cual su organizacion ta asisti. 


E plan di gobierno Domini- 
cano tabata pa yega na mas 
di 114.500 Venezolano cu a 
drenta Republica Domini- 
cana como turista entre janu- 
ari 2014 y maart 2020. Segun 
calculo di Direccion General 
di Migracion (DGM) 89,7% 
di e Venezolanonan cu ta 
keda na e pais tabatin un sta- 
tus migratorio iregular. 


“Tesoreria di Seguridad So- 
cial ya a cuminza afilia e po- 
blacion Venezolano, a raiz 
di e plan”, Gastelbondo a 
destaca. Ta regla entre otro 
e biahenan di ida y vuelta pa 
Venezuela, pa bishita famia, 
un actividad cu nan no por a 
haci sin e documentonan. E 
resultadonan di e plan ta hopi 
positivo ya cu e documenta- 
cion ta un requisito pa e inte- 


gracion”, el a añadi. 


Miguel Otaiza, presidente di 
e Fundacion Colonia de Ven- 
ezuela na Republica Domini- 
cana (Funcoverd), a indica 
cu ta trata di un aña cu ‘altas 
y bajas’, pero cu nan ta con- 
tento y agradecido na e pais. 
Funcoverd ta un di e orga- 
nizacionnan integra pa Vene- 
zolano cu ta participa den e 
programa di normalizacion. 


57.54 % di e migrantenan 
Venezolano 
na 
Republica 
Dominicana ta conta cu un 
educacion na nivel terciario 
o mas halto, segun datonan 
di un estudio reciente encu- 
anto e impacto economico di 
e migracion Venezolano na e 
pais. 


Venezuela: Regreso na democracia cu o sin Citgo 


(ElNacional) – Medio di 
comunicacion El Nacio- 
nal tabatin un entrevista 
cu Horacio Medina, presi- 
dente di e junta ad hoc di 
Pdvsa (liga na gobierno in- 
terino di Guaido), ken ta- 
bata categorico encuanto 
e importancia di empresa 
Citgo, cu ta 100% propie- 
dad di estado Venezolano, 
y alavez e propiedad mas 
importante di Venezuela 
den exterior. 


Sin embargo, e no reconoci- 
mento di gobierno di Mad- 
uro pa Merca, ta pone Citgo 
den un situacion particular 
unda e gobierno interino ta 
dirigi e empresa, y a consti- 
tui tambe un junta ad hoc pa 
Pdvsa, mientras e operacion 
di Pdvsa ta den man di gobi- 
erno di Maduro. Medina kier 
ta claro pa loke ta futuro di 
Citgo : “Den e decisionnan 
politicopartidista mi no ta ni 
pensa ni kier influencia. Pero 
ta mi deber pone riba mesa 
pa e dirigentenan politico, pa 
ken sea e proximo presidente 
democratico di Venezuela, lo 
ta un suicidio pa no conta cu 


Citgo”. 


E presidente di junta ad hoc 
di Pdvsa, a expresa su preo- 
cupacion pa loke ta bay su- 
cede cu e gobierno interino y 
con esey lo afecta e casonan 
hudicial cu ta compromete 
integridad di Citgo. Y su 
preocupacion ta crece segun 
cu aña 2023 ta acerca y e in- 
certidumbre di kico lo bay 
sucede cu e gobierno interino 
despues di 5 di januari, y kico 
ta bay haci cu e junta ad hoc 
cu a tuma e accionnan di e 
empresa pa evita un embargo 
riba e refinerianan impor- 
tante na Merca. 


Segun Medina, Citgo tabatin 
na 2019 un situacion di debe 
serio, crea pa bono emiti pa 
gobierno Chavista cu ac- 
cion di Citgo como garan- 
tia, ademas di e situacion di 
pandemia, y dos horcan cu a 
causa daño. Asina mes, actu- 
almente Citgo lo ta solvable, 
cu operacion na 97% di capa- 
cidad y ta refina alrededor di 
770.000 bari pa dia. Un dife- 
rencia grandi cu e situacion di 
Pdvsa na Venezuela. 

Kanye West ta perde status di biyonario 


(TMZ/AP) - Kanye West 
no ta miembro di e club 
di biyonarionan mas, mi- 
rando cu el a perde un 
fortuna como resultado di 
e retiro di Adidas su trato 
cu su persona, ademas di 
varios otro partners cu 
Kanye a perde. 


Forbes a haci e anuncio ofi- 
cial riba diamars, bisando cu 
Kanye a perde su status como 
biyonario despues cu Adidas 
a termina e trato cu su per- 
sona. Mientras Adidas mes 
probablemente no ta lo unico 
cu a causa esaki, nan ta bisa e 
ta un combinacion di varios 
trato, incluyendo Gap, cu a 
cay afo. Forbes a nota si cu 
Adidas tabata un parti gran- 
di di su fortuna, y e ultimo 
movida cu a causa cu e status 
a ser retira. 


Mayoria di Kanye su rikesa 
awo ta bini for di diferente 
fuentenan, Forbes a splica, 


incluyendo benta di propie- 
dad, placa cash y su catalogo 
di musica, ademas di e menos 
di 5% di bienes cu e tin den 
Kim Kardashian su marca 
Skims. 


E no ta cla exactamente con 
hopi placa el a perde sola- 
mente cu adidas, pero ta ima- 


gina cu e cantidad ta suma- 
mente grandi, considerando 
cu e compania lo perde casi 
un kwart di su ganashi den 
biyones pa medio di corta su 
persona y su sapatonan fuera. 


Ademas di Adidas, su agencia 
di talento tambe a retira su 
persona. Un documentario 


completo tocante e artista 
antes a ser retira y no lo ser 
publica mas. Ehecutivonan di 
MRC studio a Modi Wiczyk, 
Asif Satchu y Scott Tenley a 
anuncia den un memo dialu- 
na. “Nos no por sostene cual- 
kier contenido cu ta amplica 
su plataforma.” 


Recientemente el a ser re- 
stringi di publica riba Twit- 
ter y Instagram pa causa di 
publicacionnan cu e tabata 
haciendo riba rednan social 
cu tabata den violacion di nan 
politica. Tambe el a sugeri cu 
Sclavitud tabata un scogencia 
y a yama e vacuna di COV- 
ID-19 e “marca di e bestia.” 


Productor di ‘Scrubs’ ta declara su mes inocente di asalto 


(AP) - Eric Weinberg, di- 
rector ehecutivo di e pro- 
grama Hit “Scrubs,” el a 
ser nenga libertad riba 
diamars despues di a de- 
clara su mes inocente na 
asalto sexual di 5 muhe 
kende e fiscalnan a bisa el 
a manipula pa participa 
den sesion di potret. 


Weinberg a keda aresta ante- 
riormente e luna aki despues 
di a a ser acusa cu 18 crimen, 
incluyendo violacion, sexo 
oral, penetracion sexual forsa, 
asalto sexual, tin prizonero 
falsamente pa uso di violen- 
cia, asalto cu a laga herida 


grandi y intento di penera- 
cion forsa cu un obheto se- 
gun e oficina di e abogado di 
districto. 


Weinberg a declara su mes 
inocente riba diamars y su 
abogadonan 
a 
argumenta 
pa su libertad mirando cu e 
siguiente aparencia na corte 
ta pendiente. 


Fiscalnan a yama Weinberg 
un daño potencial na socie- 
dad. Hues di Corte Superior 
Victoria B. Wilson a keda di 
acuerdo y a nenga su libertad 
mientras cu a ordena pa man- 
tene Weinberg den custodia 


de ora cu e bolbe back corte 
dia 15 di november. 


Weinberg di 62 aña di edad, a 
ser acusa di e atakenan aki en- 
tre 2014 y 2019, sinembargo 
investigadornan ta bisa cu po- 
siblemente tin victima te has- 
ta di aña 1990, segun abogado 
di districto George Gascon a 
bisa dia 6 di october durante 
un conferencia di prensa. El 
a urgi e victimanan aki bini 
dilanti tambe y uni na e caso. 


Detective di LAPD Ryan La- 
mar a bisa e luna aki cu inves- 
tigadornan ta mirando infor- 
macion ricibi for di un linea 


unda cu ta trata otro posibel 
asaltonan di Weinberg. 


Weinberg tabata productor 
co-ehecutivo di casi 100 epi- 
sodio di NBC su programa 
“Scrubs” entre 2000 y 2006, 
ademas el a skirbi mas di un 
decena di episodio segun e 
sitio web di IMBD. 


Tambe e tabata productor 
co-ehecutivo di “Califor- 
nication” den aña 2007 y a 


produci ademas di skirbi otro 
programanan manera “An- 
ger Management,” “Men at 
work,” “Veronica’s closet” 
y “Politically Incorrect with 
Bill Maher.” 


Den aña 2020, documenton- 
an entrega durante Weinberg 
su divorcio y procedencianan 
pa custodia di su yiu a inclui 
acusacionnan di 3 muhe cu el 
a asalta sexualmente durante 
sesionnan di potret, Los An- 

Uganda ta reporta aumento preocupante di casonan di Ebola den e 
capital 
(AP) 
- 
Oficialnan 
di 
Uganda a reporta mas 
di 11 caso di Ebola den e 
capital desde diabierna, 
un aumento preocupante 
di infeccion den sola- 
mente un luna despues cu 
un brote a ser declara den 
parti di e pais Africano. 


9 mas persona den e area 
metropolitano di Kampala a 
test positivo pa Ebola riba di- 
adomingo, ademas di 2 otro 
riba diabierna, segun Minis- 
ter di Salud Jane Ruth Aceng 
a bisa dialuna. Un oficial di 
World Health Organization 
na Africa a bisa siman pasa cu 
Ebola su brote na Uganda ta 
“aumentando rapidamente” 
describiendo un situacion 
cu ta un desafio pa emplead- 
onan di salud. 


Autoridadnan di Uganda a 
confirma 75 caso caba desde 
dia 20 di september, incluy- 
endo 28 morto. Actualmente 
tin 19 caso activo. 


E cifranan oficial no ta in- 
clui esunnan cu a fayece di 
Ebola prome cu e brote a ser 
confirma den un comunidad 
mas o menos 150 kilometer 
leu di Kampala. E miedo ta 
cu Ebola lo por plama leu for 
di e epicentro di e brote, y es- 
aki a causa cu e autoridadnan 
a aplica un lockdown, incluy- 
endo toque de queda riba dos 
districto reportando casonan 
di Ebola. E medidanan a ser 
poni na vigor despues cu un 
homber infecta cu Ebola a 
busca tratamento na Kampala 
y a fayece na hospital aya. 


E 9 casonan reporta dialuna 
ta sigui e mesun caminda, 
mirando cu tur ta contacto di 
un pashent infecta cu Ebola 
ken a biaha for di un sitio 
unda e virus tabata promi- 
nente y a busca tratamento 


na Kampala su hospital con- 
oci como Mulago. 


No tin vacuna comproba di 
traha cu e variante di e va- 
cuna aki cu ta circulando na 
Uganda. 


Oficialnan di Uganda riba 
diahuebs a documenta mas 
di 1,800 contacto di Ebola, 
747 di ken a completa 21 dia 
di monitor pa posibel señal- 
nan di e malesa cu ta mani- 
festa como un keintura hem- 
orrhagico segun Africa Cen- 
ters for Disease Control and 
Prevention. 


Ebola ta plama pa via di con- 
tacto cu e likidonan di un 
persona infecta of material- 
nan contamina. Sintomanan 
por inclui keintura, saca- 
mento, diarree, dolor di cul- 
pa y algun biaha sangramento 
interno of externo. 


Cientificonan te ainda no sa e 
origen natural di Ebola, pero 
nan ta sospecha cu e prome 
persona infecta den un brote 
a adkiri e virus pa medio di 
contacto cu un bestia infecta 
of pa medio di come su carni 
curu. Oficialnan di Uganda 
te ainda ta investigando e 
fuente di e brote actual. 


Uganda tin varios brote di 
Ebola, incluyendo uno den 
2000 cu a mata mas di 200 
persona. E brote di aña 2014- 
16 di Ebola na West Africa a 
mata mas di 11,000 persona, 
cual ta e daño mas grandi cu 
e malesa a yega di causa. 


Ebola a ser descubri den aña 
1976 den dos brote cu a tuma 
luga na mesun momento na 
Sudan y Congo, na un bario 
rond di e riu Ebola, den hon- 
or di cual e virus a ser nom- 
bra. 

Aruba ta bay uni su mes na e “International Child Sexual Exploitation 
Database” di Interpol 


Durante e congreso di In- 
terpol cu a tuma luga si- 
man pasa na India, Min- 
ister di Husticia y Asun- 
tonan Social Sr. Rocco 
Tjon a trata e tematica di 
combati abuso di mucha. 
Combati abuso di mucha 
ta sumamente importante 
y ta un prioridad pa Min- 
isterio di Husticia y Asun- 
tonan Social y ta den e 
“beleidsvoornemens” 
di 
2022 - 2025. 


Manera ta conoci, desde 
inicio, ministerio di Hus- 
ticia y Asuntonan Social a 
bin ta traha riba diferente 
aspectonan pa asina brinda 
e debido atencion na com- 
bati abuso di mucha. Asina 
por bisa cu a percura pa bin 
cu opleiding pa e unidad di 
Jeugd en Zeden Politie, a 
percura pa duna mas training 
pa e parti di kinder verhoor 
y a bin cu un kinder verhoor 
ruimte tambe. A duna train- 


ing na psicologonan pa asina 
reenforsa e recherchenan na 
momento cu ta haci e inves- 
tigacion pa asina entrega un 
caso mucho mas solido di- 
lanti huez. 


Banda di esaki, Dr. Vincent 


Latour ya caba a inicia cu su 
estudionan den exterior pa 
asina pronto comberti den 
e prome dokter forensico di 
Aruba, cual tambe lo tin su 
efecto positivo na momento 
di conduci investigacionnan 
den casonan di abuso di mu- 


cha. Tambe por menciona 
cu desde Augustus a lansa 
e campaña nacional contra 
abuso di mucha “Mi Mesun 
Heroe”, cual ta un programa 
educativo pa nos muchanan, 
y ta trata diferente tema den 
cuadro di abuso di mucha 
den su totalidad. 


Esakinan ta algun di e hopi 
proyectonan cu tin andando 
pa loke ta e tematica aki, y pa 
e motibo aki, durante e con- 
greso di Interpol e delegacion 
di Aruba a acorda e mocion 
y danki na e cooperacion cu 
tin cu Interpol, dentro di 
poco Aruba tambe lo bay for- 
ma parti di e “International 
Child Sexual Exploitation 
Database” (ICSE). Compar- 
timento di informacion ta 
esencial, y e ICSE database ta 
un plataforma global unico, 
cu ta brinda un colaboracion 
global estrecho di investiga- 
dornan specialisa y dedica na 
e identificacion di victimanan 


y ofensornan. ICSE ta integra 
imagennan, video y tecno- 
logianan di procesamento di 
“metadata”, “case manage- 
ment” y funcionnan di co- 
municacion. E database aki ta 
duna investigadornan e opor- 
tunidad pa comparti infor- 
macion di casonan, coordina 
accionnan, comparti experti- 
cio y aportacion pero tambe 
conhuntamente 
adelanta 
investigacionnan. E ICSE 
tambe ta actua pa conduci ca- 
sonan di de-conflicto, pa link 
investigacionnan paralelo, y 
pa preveni investigacion di 
materialnan relata na casonan 
cu ya a wordo resolvi. 


Pues un reunion sumamente 
positivo, caminda a traves di 
e laso cu nos tin cu Interpol, 
Aruba lo bay haya mucho mas 
asistencia den combati explo- 
tacion di mucha na nivelnan 
nacional y internacional. 


Homber coriendo burachi for di Santa Cruz a keda deteni na Cumana 


Diadomingo anochi laat, 
un persona a reporta na 
Polis tocante un SUV 
blauw for di Santa Cruz 
cu ta coriendo malo mes 
y a sigui esaki y informa 
polis. 


Riba e caminda na rotonde 
Cumana patruya a topa cu e 
SUV blauw y a duna e chauf- 
feur señal pa para. A pone e 
chauffeur pasa test di alcohol 
y a surpasa e nivel legal pa por 
core auto. A detene e persona 
pa core auto burachi. Su ami- 
go cu tabata cune y bou influ- 
encia tambe, pues tampoco 
no por core auto y mester a 
busca hende pa busk’e. 


Ladronnan a horta for di negoshi di koffie na Palm Beach 


Dialuna ultimo, pa alred- 
edor di 6:30am Central di 
Polis a manda un patruya 
na un negoshi di koffie na 
Palm Beach unda a repor- 
ta un robo. Na e lugar, po- 
lis a papia cu dos trahador 
di e negoshi. 


Un di e empleadonan a bisa 
polis cu na momento cu el a 
yega pa habri e local, el a nota 
cu persona desconoci a forsa 
drenta door di e bentana. El 
a nota cu a horta varios cos 
for di e sitio, manera e caha 


fuerte, speaker, telefon cu su 
charger, iPad cu su charger, y 
placa cash, entre otro. 


E trahador a bisa polis cu a 
notifica e doño di e sucedido 
y cu e doño tabata na camin- 
da. Despues di mayor inves- 
tigacion, polis a nota algun 
druppel di sanger na e ben- 
tana unda e desconocidonan 
a drenta, y tambe un finger- 
print. 


A notifica BFTO pa mayor 
investigacion. 

Aruba a conoce un abogado nobo: mr. Celina Ras 


mr. Celina Ras a hura- 
menta como abogado dia- 
mars mainta, 18 di october 
2022, dilanti miembronan 
di Corte Comun di Husti- 
cia hunto cu tres otro abo- 
gado nobo mas. 


mr. Celina Ras a gradua na 
Universidad di Aruba na mei 
2022. Durante di e trayecto- 
ria di su tesis el a core stage 
na oficina di abogado Adsum 
Aruba. Eynan el a ripara e ta 
gusta e profesion di ta abo- 
gado pa motibo cu e ta uno 
hopi dinamico, tin hopi reto 
y por desaroya como un per- 
sona ya cu cada caso y cliente 
ta diferente. 


Awo mr. Celina Ras lo ta 
trahando 
como 
advocaat- 
stagiaire na mesun oficina di 
abogado Adsum Aruba bao 
di guia di abogado mr. Eline 
Lotter Homan. E oficina aki 
ta encarga cu diferente ar- 


eanan di ley, manera ley di 
responsabilidad 
y 
seguro, 
comercio y contract, laboral, 
penal, huur, administrativo y 
familiar. 


mr. Celina Ras tin un gran 
vocacion pa yuda hende y ta 
pensa cu e carera di abogacia 


ta esun ideal pasobra mayoria 
di e accionnan cu nos ta hiba 
diariamente ta relaciona cu 
ley y asina pa medio di con- 
sehonan huridico por yuda e 
companianan y personanan 
individual y preveni of re- 
solve un conflicto. 


UNESCO-Aruba hunto cu Club di Movimiento a organisa un 
training 


‘Con pa skirbi y maneha proyecto’ pa NGO’s riba tereno di cultura 


Dia 8 y 11 di october 2022, 
UNESCO-Aruba hunto cu 
Club di Movimiento a or- 
ganisa un tayer pa persona- y 
organisacionnan cu ta traha 
riba tereno di cultua. E train- 
ing aki a tuma luga na oficina 
di ATHA y en total a partici- 
pa 35 persona. 


Ruby Eckmeyer, kende ta 
e specialista pa e programa 
di cultura na secretariado 
di Comision Nacional pa 
UNESCO di Aruba, a pre- 
senta e training. A usa e 
formulario di aplicacion di 
UNOCA como e base pa e 
participantenan por describi 
un proyecto. E tabata un 
training interactivo, den cua 
e participantenan por traha 
riba un proyecto pa cua nan 
tin mester di fondo y hunto 
por a evalua e contenido di 
e aplicacionnan cu e partici- 
pantenan a traha. 


Reaccion di e participan- 
tenan tabata hopi positivo 


y hopi idea di colaboracion 
a bini dilanti. Entre otro e 
importancia pa continua cu 
mas training y intercambio 
di informacion y di trabou ta 
algo cu mayoria tabata di me- 
sun opinion. Den cuadro di 
e programa ‘Culture and Arts 
Education’ di UNESCO por 
spera den futuro mas riba 
tereno di educacion cultural 
na Aruba den colaboracion 
cu e diferente instancia y or- 
ganisacionnan. 


Esaki tabata e prome salida di 
UNESCO trahando hunto 
cu Club di Movimiento su 
directora Samanta Westera- 
Juppa 
y 
su 
asistentenan 
Ferdinand Franca y Emily 
Krosendijk. Tambe a haya e 
cooperacion di ATHA y di 
Vanessa Croes, líder di e 
proyecto Poder di Hubentud 
pa por a realisa e training aki. 
Intencion ta pa comienso di 
otro aña, sigui organisa mas 
training riba tereno di cultura 
pa contribui na desaroyo di e 

Concierge night out exitoso 
Un manera diferente pa conoce San Nicolas 


No tin ningun sistema 
mas efectivo pa laga un 
persona of grupo sa kiko 
bo ta representa cu laga 
nan experimenta pa nan 
mes di serca p’asina com- 
prende e producto y por 
propaganda un poco mas 
e beyeza di experiencia cu 
bo por haya ora a bo ta di 
bishita na San Nicolas. 


Bao di auspicio di ArtisA, un 
invitacion a bay na tur con- 
cierges di hotel of condomin- 
ium na Aruba pa hunto ex- 
perimenta un anochi na San 
Nicolas. Un grupo grandi 
a acudi y a yega Promenade 
den bus. 


Armando Goedgedrag kende 
actualmente ta luci su Solo 
Expo “Desvela” den e galeria 
ArtisA, a yama e grupo bon 
bini y a conta di su obranan. 
Un bunita oportunidad pa 
conoce e artenan di serca. 


Tito Bolivar, director di Ar- 
tisA a describi e diferente 
proyectonan cu ta wordo hasi 
durante di aña enfatisando 
riba e culminacion cu ta Aru- 
ba Art Fair 2022, November 
4.5.6, 2022. 
Bao di guia di Renwick Her- 
onimo, curator official di 
Aruba Art Fair, mas di 80 
artsitanan local, entre nan e 
mihornan di Aruba lo expone 
den e cayanan di Promenade, 
nan arte pa publico local, 
mientras cu tres diferente 
edificio lo fungi como galle- 
ria pa obranan di Sticusa, 100 
aña di Postkantoor y mucho 
mas, tratando asina di trese 
loke ta historia cu ya a pasa, 
pa encontra cu e historia cu 
awor ta wordo skirbi, esta e 
obranan recien, moderno y 
vivaz di nos artistanan. 


Un storia ta wordo conta e 
anochinan aki. Entre otro di- 
abierna cu ta dedica comple- 
tamente na San Nicolas, cu 
su musica, su declamacionan, 
baile y canto y mas cu tur 
otro su dushi cuminda. 
Diasabra ta dedica na huben- 
tud. Mayoria di scolnan di 
baile di Aruba lo ta desfilando. 
Musica pa e hobennan. Arte 
tresi dilanti pa hobennan. Y 
tambe e pre final di Gang di 
Arte cu ta un Proyecto bao di 
guia di Julie Emerencia y su 
grupo na Departamento di 
Cultura. Poder di Hubentud 
tambe lo ta presente e anochi 
aki. 
Diadomingo lo ta e culmina- 
cion na unda tur ser humano 
cu ta stima nan Cultura ta 


uni den un Parada Cultural. 
Mas di 20 pais ta participa cu 
nan custumbernan, nan baile, 
musica y Cultura. 
Despues di e splicacion, es- 
unnan presente a haya e 
oportunidad di mira e mu- 
rayanan cu ya a wordo restau- 
ra y tambe esunnan cu na es 
momento ey ta wordo pinta. 


Un Danki en especial na 
O’Neals cu ta parti di e ex- 
periencia di San Nicolas. No 
solamente pa tuma e tempo 
pa bin conoce tur e concierg- 
es pero pa e tremendo plato 
traha especialmente pa nan, 
p’asina un biaha mas laga su 
estampa atras como un di e 


restaurantnan mas gusta aki 
na Aruba. 


Promenade ta bay bisti di fi- 
esta y e Danki na tur e con- 
cierges, maestronan, cu dia- 
riamente ta dirigi e turista 
pa experiencianan unico y 
fabuloso rond di nos isla, na 
momento cu nan ta bishita 


Aruba, y awor lo enfatisa mas 
riba e experiencia unico cu ta 
Promenade y e murayanan na 
San Nicolas. 


Aruba Art Fair lo ta unico y 
ta warda bo bishita. Carchi- 
nan ta obtenible na tur Citgo, 
Plaza Bookstore, Superfood y 
na ArtisA. Tambe via pay.aw. 


Siman pasa diabierna at- 
ardi Minister Endy Croes 
a ricibi bishita y reconoce 
e famoso atleta Egmond 
Molina, cu recientemente 
a kibra y marca un record 
mundial cu a keda registra 
oficial den ‘Guiness World 
Record’ pa cu e hazaña 
di ‘The Heaviest Weight 
Supported 
With 
The 
Mouth On Parallel Bars’. 


Pa cu e gran logro aki y den 
nomber di Gobierno di Aru- 
ba, Minister di Deporte Endy 
Croes a reconoce atleta Eg- 
mond Molina cu un recono- 
cemento di Excelencia den 
deporte y di e forma aki ba- 
lora su preparacion y e record 
cu atleta Egmond Molina a 
kibra. 


Minister di Deporte Endy 
Croes den nomber di henter 
e pueblo di Aruba y Gobi- 
erno di Aruba a gradici y fe- 
licita atleta Egmond Molina 
y na unda cu atleta Molina 
a expresa su gratitud pa cu e 


bunita reconocemento aki. 
Semper den deporte cu e De- 
seo, Disciplina, Dedicacion 
y Determinacion ta logra bo 
metanan, Minister di De- 
porte a finalisa. 

Fundacion na Aruba, Boneiro y Corsou cu ta beneficia cu Crossing 
For Prevention 


Crossing for Prevention ta 
tuma lugar dia 19 di No- 
vember. E landado di dis- 
tancia largo Deaxo Croes 
lo haci un intento di landa 
53 KM km for di Bonaire 
pa Corsou; no solamente 
pa demostra curashi, pa- 
sion y resistencia fisico 
y mental, pero tambe pa 
duna un aporte na tres 
fundacion cu ta haci un 
trabao inmenso pa Aruba, 
Boneiro y Corsou. 


Cancer ta afecta nos tur y ta 
p’esey nos tur hunto mes- 
ter traha y colabora pa yuda 
cu prevencion di cancer riba 
nos islanan. Ta pesey, mien- 
tras cu Deaxo Croes ta sigui 
prepara su mes fisica y men- 
talmente pa e hazaña cu el a 
pone su dilanti,ta importante 
pa un y tur sa cu por cum- 
insa haci donacion caba na 
e fundacionnan beneficia- 
rio di Crossing For Preven- 
tion. Abo ta scoge cua bo 
kier aporta na dje a traves di 
e website of un transferencia 
bancario directo. 


Nan ta: Fundacion CORESA 
(Colorectal Screening Aru- 
ba), Fundashon Prevenshon 
Curacao y Kankerfonds Bo- 
naire. Pa yuda bo den e es- 
cogencia, nos ta trece dilanti 
un perfil di cada fundacion pa 
asina tur hende sa kico cada 
un ta para p’e y con ta hiba 
nan operacion. Cada un ta 
realisa un labor valioso pa e 
comunidad di nos islanan ru- 
man. 


Aruba – CORESA 
CORESA ta para pa Colorec- 
tal Secreening Aruba, cual 
ta un fundacion hasta ho- 
ben lanta door di tres dokter 
specialista yiu di tera, Chris- 
topher Franca, Justin Smit y 
Marcel Ho-Kang-You. Can- 
cer di tripa, tambe conoci 
como cancer di colon, can- 
cer colorectal of cancer di 
rectum, ta un enfermedad 
cu ta causa e celnan den bo 
colon of rectum pa crece na 
un manera incontrolabel. Ta 
importante pa comunidad sa 
cu, cu solamente 1 screening 
bo por salba bo bidapa mo- 
tibo cu e screening lo por de- 
tecta algo cu tin e potencial di 
bira cancer den futuroy por 
elimin’e na tempo. 


Cancer di tripa ta den e top 
3 tipo di cancer mas comun 
na mundo. Pa e motibo aki 
mester bin mas esfuerso den 
nos comunidad pa educa nos 
poblacion tocante e riesgo, 
sintoma y tratamentonan. Pa 
mas informacion por bishita 
www.fundacioncoresa.com. 
Informacion 
bancario 
ta: 
Fundacion Coresa, Aruba 
Bank, #6031390190. 


Boneiro – Kankerfonds 
Kanker Fonds Bonaire ta 
funciona cu tresmiembro di 
directiva yshetepersona cu ta 
duna man riba base diario, tur 
di forma boluntario. Ta of- 
rece informacion na pashent 
y ex pashent di cancer riba, 
entre otro, con pa sigui biba 
cu e malesa, ademas di par- 
ticipacion den actividad social 


y conscientisacion. Entre otro 
ta organisa lectura cu ta habri 
na henter comunidad. 


Na momento cu un persona 
sa cu e ta pashent di cancer, e 
por inscribi mesora como cli- 
ente di e fundacion. Kanker 
Fonds Bonaire ta traha com- 
pletamente riba donacion. 
Nan tin un sede ubica na ca- 
minda La Union 11, ex-cas di 
pareha Palman 
cu Fundashon Mariadal a he- 
rede y a pone na disposicion 
di e fundacion. Pa mas in- 
formacion por bishita: www. 
kankerfondsbonaire.com. 
Informacion 
bancario 
ta: 
Kanker 
Fonds 
Boanire, 
Maduro & Curiel’s Bank 
Bonaire N.V. #101191602 
of 
RBC 
Bank 
N.V., 
#84000000180282769. 


Fundashon Prevenshon Cu- 
raçao 
Riba iniciativa di professor 
Dr. H.M. Pinedo y difunto 
Lionel Capriles, e fundacion 


aki a lanta dia 23 di december 
2008 cu e meta di percura cu 
mas tanto persona posibel na 
Corsou ta haci e saminacion 
necesario pa detecta y con- 
secuentemente trata cancer 
na tempo. Den sociedad cu 
Gobierno di Corsou, sector 
comercial y otro organisa- 
cionnan ta yega na mas tanto 
persona den grupo di riesgo y 
yuda pa nan presenta na nan 
cita di screening. Esey ta po- 
sibel door di, entre otro, un 
acuerdo cu e registro civil di 
Corsou (Kranshi) cu ta sumi- 
nistra un bista di e personan- 
an di cierto edad. 


Ta comunica cu nan via post 
of telefonicamente, brinda 
servicio gratis di transporte 
pa y for di e screening y asis- 
tencia den pospone e cita pa 
otro fecha. Ta traha activa- 
mente riba screening pa can- 
cer di pecho, di matris y di 
colon. Pa mas informacion 
por bishita: www.fundashon- 
prevenshon.com. 


Informacion 
bancario 
ta: 
Fundashon 
Prevenshon, 
Maduro & Curiel’s Bank 
(MCB), #21684310. 


Di antemano of si bo a hacie 
caba, Deaxo Croes y tur es- 
unnan tras di Crossing For 
Prevention ta yama bo danki 
pa bo aporte y ban encura- 
sha mas hende pa participa 
tambe. Si bo no a hacie ainda, 
bishita www.crossingforpre- 
vention pa haci bo donacion 
facilmente y keda sigui tur 
desaroyo y preparacion riba 
plataformanan social pa e 
gran fecha di dia 19 di no- 
vember proximo. 


Danki particular ta bay pa e 
patrocinado principal, esta 
Aruba Bank, Orco Bank, Go- 
mez Coffie, Cas Bon, HBN 
Law & Tax, Kooyman, ASD, 
Sun Bum y como tambe 
partners , Alimentá, Bite 
Communications, C38TE y 
Verbum Works. 

Lider di partido Curpa, Eric Ras 


Pakico tanto intento pa perhudica pueblo, si ta bisa cu ser humano ta 
central 


Den rednan social bo por 
a lesa cu pueblo no ta con- 
tento cu cobransa di awa y 
electricidad. Un aumento 
cu den algun ocasion lo a 
alcansa 100% y sin conta e 
eigen bijdrage riba AZV. 
Nos por a compronde 
cu boticanan ta informa 
prome cu prepara e re- 
medi pasobra hopi no tin 
pa paga. Hopi ta esnan 
den necesidad cu no por 
paga nan eigen bijdrage y 
esaki lo tin consecuenci- 
anan pisa pa salud di nos 
pueblo. 


No ta Hulanda sino ta gobi- 
erno a bisa lo baha gasto di 
AZV cu 60 miyon florin pa 
aña. Gobierno Hulandes no 
ta worry cu salud di su me- 
sun pueblo, corda esun di 
Aruba. Informacion cu par- 
tido Curpa a ricibi cu e min- 
ister di salubridad Hulandes 
a malversa 5 biyon euro y no 
ta interesa pa duna cuenta. 
Asina hopi nos gobierno ta 
stima pueblo cu e kier de- 
shaci di nan. Salud mental no 
ta importante pa gobierno pa 
via cu Respaldo a haya ta cera 
departamento y tin 18 pacient 


riba caya pasobra gobierno no 
a cumpli cu e 900 mil florin 
cu a priminti; pero si tin placa 
pa habri mas departamento 
cu lo costa placa. Salud di 
pueblo no ta importante pa 
gobierno. 


Mientras tanto nos mae- 
stronan y dokter a dicidi di 
bandona Aruba pasobra den 
reino tin oportunidadnan pa 
un miho nivel di bida. A baha 
gasto riba overtime y a econ- 
omisa riba diferente departa- 
mento di gobierno. Gobierno 


no ta interesa riba seguridad 
di nos pueblo pasobra no tin 
maneho ni vision. E firma- 
mento di landspakket a habri 
porta pa un open border pol- 
icy. Nos a mira cu e Huland- 
esnan poco poco ta tumando 
Aruba over pasobra nos gobi- 
erno a bende nos Aruba du- 
shi tera dia 13 di November 
2020 ora a firma COHO. Na 
departamento di finanzas tin 
Hulandes a cuminsa manda 
cobransa pa loco pa esnan 
cu tin negoshi. E comercian- 
tenan mester mira con nan ta 


bay defende nan mes. 


Hulanda mes tin hopi prob- 
lema social y ta habri porta pa 
stranhero mientras ta maltra- 
ta e pagador di belasting y ta 
regala 250 biyon di euro na 
paisnan den sur Europa y ta 
hinca placa den e guera di 
Ucrania y ta laga su pueblo 
muri di hamber y di friu. Riba 
dje kier kita tereno di agricul- 
tornan pa traha flats pa stran- 
hero. Esaki ta e open border 
policy cu nos no por acepta. E 
siman aki lo habri cu protesta 
masal na Hulanda. Francia a 
cuminsa cu un welga general 
for di 18 di October pa man- 
da e gobierno cas. Hulanda ta 
na turno awor. 


Si e gobierno Hulandes no 
ta worry cu su mesun pueblo 
ta kico ta spera di nos aki na 
Aruba. Panaderianan chikito 
na Hulanda a cera nan por- 
tanan pasobra nan gastonan 
ta mas halto cu nan entrada 
y gobierno Hulandes no a 
saca un man yuda nan. E ag- 
ricultornan den escala chikito 
tambe ta cera nan portanan. 
Desempleo ta creciendo na 
Hulanda mientras ta spera 


nan un fin di aña friu y di 
escasez di alimento. Na scol- 
nan ta trece insectonan pa e 
muchanan purba. Insectonan 
aki lo tin cu reemplasa e carni 
den futuro. Esaki ta e agenda 
2030 cu Hulanda ta pusha y 
p’esey kier kita tereno di agri- 
cultornan pasobra segun nan 
pensamento un pueblo cu 
hamber ta facil pa domina. 


Nos ta un pueblo hopi pa- 
sivo y situacion ta hopi dificil 
caba. E pasenshi di nos pueb- 
lo tin un limite. Partido MEP 
su lema di stabiel ta hopi leu 
for di cas. Nan mesun simpa- 
tisantenan lo saca nan pañan- 
an sushi y tira riba caya paso- 
bra nan ta mal rabia. Ningun 
gobierno cu suta pueblo cu 
medida lo scapa di nan desas- 
tre cometi. Nos bon Dios lo 
bay caba cu tur e inhusticia cu 
e gobierno aki a comete con- 
tra di nos pueblo. Unda ley 
di hende ta caba, e ley divino 
di Dios ta cuminsa. Esaki ta e 
tempo cu e huicio di Dios lo 
baha riba esnan cu ta comete 
maldad contra di pueblo. 


Rudy Lampe (Red Democratico) 
Decision a cay diabierna: sigui chica pueblo 


Ta importante pa realisa 
kico ta e palabracion haci 
den Conseho di Minister- 
nan di Reino diabierna ul- 
timo. A reitera e palabra- 
cion cu den 2023 lo tin un 
surplus di 1% pa loke ta 
presupuesto di Pais Aru- 
ba. Pa logra esey tin dos 
manera, of gobierno ta 
baha gasto of ta aumenta 
su entrada. 


Gobierno di Aruba no kier 
baha gasto, kiermen mester 
aumenta su entrada pa me- 
dio di belasting, kiermen mas 
medida. Gobierno por a hisa 
su entrada tambe dor di bin 
cu un pilar economico nobo. 


Minister di Finanzas, Xio- 
mara Maduro, tabata dispone 
di e siguiente rapport traha pa 
un experto di Hulanda: Pro- 
ductie van Medicinaal Can- 


nabis Aruba, Financiele Im- 
pact op de Begroting, di 5 di 
december 2019. E rapport ta 
bisa cu e ta asina prometedor 
pa Aruba e pilar economico 
nobo aki, cu e ta recomenda 
cu mester bay over na accion 
rapido. E conclusion ta cu e ta 
soluciona e problema di pre- 
supuesto di Pais Aruba. Kier- 
men no tabata necesario pa 
bin cu e aumento di BBO si 
a ehecuta e rapport aki. Esaki 
ademas ta kapitaalvernietig- 
ing door di Minister Maduro, 
e rapport aki a costa placa y 
no a haci nada cune. 


Oportunidad grandi a bay 
perdi, lesa esaki den e rap- 
port: “Indien snel wordt 
overgegaan tot productie van 
cannabis olie komen er rui- 
mschoots middelen ter bes- 
chikking”. 
Pero tambe ta adverti cu si 


no actua corectamente in- 
versionistanan lo bay na otro 
pais pa produci cannabis, y ta 
menciona Panama, Colom- 
bia, Costa Rica, Corsou, y St. 
Maarten a bin acerca. 


Hopi tristo cu ta prefera chi- 
ca pueblo cu medida en bes 


di a produci placa pa pueblo, 
manera e rapport di 2019 
caba ta indica. Ta p’esey min- 
ister Maduro por a bisa na 
2019 den parlamento durante 
tratamento di e presupuesto 
cu e industria di cannabis lo 
produci mey biyon florin pa 
caha di gobierno. Anto awor 


e mesun minister aki kier bay 
saca e mey biyon florin cu 
aumento di BBO pa pueblo 
paga. 


Mas medida ta mas sufri- 
mento pa pueblo, pero esaki 
lo tin e efecto desea? MinPres 
a indica na augustus caba cu 
den 2023 lo no logra un sur- 
plus di 1%, ni den 2024. Nos 
tur sa cu 2025 lo tin eleccion, 
kiermen lubida. E lo bira te 
2026, pa e siguiente gobierno. 


a MinPres ta pas e lema: 
despues di nos e destruccion. 
Efectivamente, e Presupuesto 
2023 entrega na Parlamento 
tin un deficit, y no un surplus 
di 1% manera palabra cu Hu- 
landa. Un biaha mas MinPres 
ta mustra cu e no ta cumpli 
cu loke e palabra. Esey e a 
haci cu ReD tambe, industria 
di cannabis no a bin. 

Abigaél N.S. Arends (AVP) 
Convivi cu bo prohimo, mi ta reta bo 


Den bida tin diferente 
caracteristica di hende. 
Nos hendenan no ta mes- 
cos, cada un tin diferente 
manera pa trata cu su bida, 
manera custumber of un 
rutina diario cu a haci cu 
esaki a bira un custumber 
pa basta tempo caba. 


Hopi a kere cu mi mayornan 
a duna mi un bida di luho, 
un bida facil, un bida manera 
reina y sin cu mi tin cu traha 
of lucha pa e trayectoria di 
bida cu mi a recore te cu awe. 
Di chikito mi a scoge pa traha 
pa mi cen, maske ta pa bira 
cumpra un regalito back pa 
mi mayornan di e tiki cu mi 
por a duna nan pa a duna bida 
y apoya mi den mi crecemen- 
to. Gradici na mi crecemento, 
na mi posibilidad di por stu- 
dia te dia di awe, oportunidad 
pa ainda ta sigui pa haci esaki. 
Independiente na un edad 
jong ta siña bo hopi di bida 
cu previo guia di mayornan 
of welonan, of cu bo mesun 
forsa di boluntad propio. 


E ta manera un sapato di 
ballet, como ehempel en 
specifico spietsen, bo ta mira 


e bunita show, elegante, den 
un flow, pero bo no ta wak e 
sodo, esfuerso, oranan, e pi- 
anan tur lesiona, e foutnan y 
ripiticionnan cu a tuma lugar 
cu como bailarina bo ta hinca 
pa trece un biaha pa aña e 
show ey pa comunidad mira. 
Como bailarina bo ta den e 
pilar economico di arte, ora 
bo ta un persona creativo bo 
tin otro manera pa mira bida, 
pa anda cu diferente hende y 
ta un grupo cu ta hopi pro- 
fesional, inspirador y tambe 
gusta nan libertad di expre- 
sion. Mescos cu prensa, ta 
arte di skirbimento, asina un 
persona cu ta desaroya su mes 
ta den arte di expresion. No 
ta conta color, rasa, peso, edad 
ni preferencia sexual ora bo ta 
un artista, nos ta trata tur per- 
sona cu respet y sin prehuicio 
den e mundo moderno. 


Mi ta reta bo convivi cu un 
persona di menos recurso, 
den boca di pueblo ‘pober’, 
sinta cune, invit’e pa come 
cu bo, lo bo sinti berguensa? 
Lo bo invit’e na bo cas pa bo 
dun’e di come? Lo bo sinta 
banda di dje pa e conta bo 
con e tabata prome e la cay 


den e mal bicio cu a hib’e den 
perdicion? Laga e papia y abo 
scucha. Sinta come cune, bo 
a haya soño despues di un dia 
largo drumi riba e cama cu e 
ta drumi, usa e baño cu e ta 
usa, lo bo baña caminda no 
tin baño? maske ta den un 
trailer chikito of yud’e muda 
pa un lugar mihor sin cobr’e. 
Crea un amistad y mira e per- 
sona con door di tin un per- 
sona di confiansa e ta cum- 
insa cambia poco poco. Cada 
ser humano ta siña di otro tur 
dia algo nobo, si bo observa, 
si bo scucha, sin husga nin- 
gun hende. Ta trabounan cu 
bo ta encontra diariamente 
trahando den area social y 
ta cosnan cu nos no ta papia 


di nan facilmente y mucho 
menos ora bo no tin e sosten 
financiero pa duna un man. 
Elogio pa nos tur cu sea di- 
rectamente of indirectamente 
ta traha diariamente cu caso- 
nan cu bo tin cu wanta bo cu- 
rason, bo lagrima di wowo, y 
trata di drumi mientras otro 
no tin esaki. 


Sea politico of activista; bo a 
cana durante campaña mira 
pobresa, topa hende cu no tin 
paña, no tin cuminda, ta biba 
sin awa, sin coriente, bo a bay 
back mira con nan situacion a 
cambia? No, no worry cu nan 
no a yama bo bisa bo pasa un 
rato, abo bay cerca nan, corda 
nos hendenan ta hopi timido 


y tin berguensa pa pidi ayudo. 
Unda nos hermandad a keda? 
Hopi di nos hendenan cu sal- 
arionan halto a wordo manda 
cas, a mira cuanto di e hen- 
denan aki tabata yuda directa- 
mente of indirectamente na 
fundacion, persona of famia 
pa duna sosten financiero? 


Awor nos ta mira e conse- 
cuencia di trata un ruman 
menos cu e otro, of mas cu e 
otro. 
Nos ta biba ta critica na 
nomber di un pueblo cu no 
por representa su mes indi- 
vidualmente mas pa motibo 
di miedo. Un cultura di mie- 
do nos ta cosechando, camin- 
da antes tabata tin confianza 
di por a yega na tur cu por a 
yuda. Antes nos tabata biba 
den alegria y mas tempo taba- 
ta wordo dedica na famianan 
pa bini hunto sin tin rencor 
of desacuerdo. Acaso un dia 
abo no a aprecia loke bo tin 
den bida? E bendicion cu bo 
tin? Awe por ta di bo, pero 
mañan hopi cos por cambia. 
Ban cuminsa pa trata otro 
mas manera ser humano y 
asina elimina tur negatividad 
di Aruba. 


Parlamentario Alvin Molina (MEP): 
Ban sigui cu e lucha pa cartera di pueblo 


Aruba a logra ricibi e con- 
fiansa di Hulanda. Un 
logro bon mereci cu no 
tabata facil pa yega na dje. 
Obvio ta si cu tin hopi reto 
riba caminda pa e logro 
aki bira un exito completo 
pa Aruba. 


Riba nivel di gobierno Min- 
ister President y su gabinete 
a demostra di tin un vision 
progresivo pa cumpli cu 
loke ta necesario pa Aruba 
y ta ehecutando esaki. Par- 
lamento Hulandes tambe ta 
mira e esfuersonan di Aruba. 
Durante mi bishita di trabou 
na Hulanda mi a reuni cu 
Parlamentario Roelien Kam- 
minga riba e topico aki. Sra. 
Kamminga ta miembro di 
partido VVD cu ta un di e 
partidonan mas critico pa cu 
e desaroyonan den Caribe. 
Mi ta contento cu sra. Kam- 
minga tambe ta mira cu Aru- 


ba ‘langzaam maar zeker’ ta 
recuperando di e crisis mun- 
dial, mientras ta haciendo su 
aparato publico mas efectivo. 
Esaki sigur a yuda cu Aruba 
no a haya e aanwijzing. 


Loke e logro aki ta trece cune 
ta cu Aruba por sigui traha 
riba recuperacion di nos eco- 
nomia, mientras nos por tene 
na cuenta nos situacion local 
y manteniendo autonomia di 
nos Parlamento. Nos ta mira 
esaki caba den desaroyonan 
por ehempel miho benefi- 
cionan pa pensionado, medi- 
danan menos grave den AZV 
y recuperacion di salario di 
ambtenaarnan. 


Danki na e Gobierno y Parla- 
mento di Hulanda pa e confi- 
ansa. Awo ban sigui traha pa 
haci e cartera di pueblo mas 
fuerte. 

Resultado Sorteo 
october 25, 2022 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
0 
0 


0 
0 
0 
0 
0 



7 



x Match 4 
56.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball 


Proximo Jackpot 


250.000,- 


x match 4 


3196 


Sorteo # 3720 


Sorteo # 594 


x afl. 500,00 


x afl.15,00 
x afl 50.00 


Tauro 


X3 


566 


x Jackpot 


Sorteo # 3720 
Sorteo # 


Sorteo # 1776 


1558 


4485 


Sorteo # 3720 


2312 


x Jackpot 


x match 4 
x afl. 12,00 


www.lottoaruba.com 


resultado : sorteo 25 oct 2022 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


6483 
230.000,- 


x Jackpot 
x Match 4+ 


Proximo Jackpot 


X2 


6954 


Afl. 100.000,- 




Letter 


0 
0 
0 


0 


0 
7 


144 


01 


1 
1 
2 


39 
49 

x Match 4 
57.000,- 


Proximo Jackpot 


Sorteo # 1501 


Sorteo # 5926 


Sorteo # 


x afl 8,00 


Mega Ball 


01-15-18-23 


Proximo Jackpot 


250.000,- 


x match 4 


8297 


Sorteo # 5578 


Sorteo # 508 


x afl. 500,00 


x afl.15,00 
x afl 50.00 


Tauro 


X2 


331 


x Jackpot 


Sorteo # 7775 
Sorteo # 


Sorteo # 1524 


2546 


9925 


Sorteo # 6819 


6556 


x Jackpot 


x match 4 
x afl. 12,00 


www.lottoaruba.com 


resultado : sorteo 25 oct 2022 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


4294 
230.000,- 


x Jackpot 
x Match 4+ 


Proximo Jackpot 


X2 
03-09-20-29-30 


2485 


Afl. 100.000,- 


anochi 


diario 
Korsou 
super4 
flamingo 


1507 
6112 
0507 
9981 
8680 
9052 
super5 
2832 
0273 
5177 
- 
4672 


sorteo/servicio 


Halloween cu Festival di 
Disfraz na Centro di Bario 
Playa Pabao 


Directiva di Centro di 
Bario 
Playa 
Pabao 
ta 
anuncia su proximo ac- 
tividad cu ta un anochi 
di Halloween combina 
cu un festival di dis- 
fraz. E actividad aki tin 
e tema di Halloween. 


E anochi aki ta cuminsa pa 
7.00 na unda muchanan 
y nan mayornan por in- 
scribi pa festival di dis- 
fraz. Pa 7.15 pm ta cum- 
insa cu e festival di disfraz. 


Lo tin premio tanto pa nos 
muchanan y nan mayornan. 
Lo premia e miho costume, e 
miho make-up, e cuties cos- 


tume, y e costume creativo. 


Tambe lo tin un show di 
baile y mangel pa tur mucha. 


Pues mayornan esaki ta un 
bon oportunidad pa sali cu 
bo yiu(nan) y bin gosa di un 
anochi di nos show di dis- 
frza cu e tema di Halloween 
y un show di baile na Cen- 
tro di Bario Playa Pabao. 


Den bar y cushina lo tin 
refresco, popcorn y loke 
no por falta na nos Cen- 
tro ta e hotdog. Pues nos 
ta topa diabierna na Cen- 
tro di Bario Playa Pabao. 


Ultimo siman pa inscribi na e tayer nobo di FOTOGRAFIA pa e luna di 
Oktober na Ateliers ’89 


Tayer di fotografia experi- 
mental cu Krisztina Czika 
“What’s left to capture?” 
Durante e tayer aki nos ta 
cera conoci cu e principi- 
onan basico di un camber 
scur pa fotografia 
y fotografia alternativo cu 
un emulsion cu ta sensibel 
pa claridad. Nos ta cum- 
insa traha entre otro cu 
substancianan kimico y ta 
bay investiga con uza un 
aparato cu ta haci potret 
grandi. 


Ademas nos ta bay traha nos 
propio superficienan y carga- 
donan pa nos propio prints. 
Nos lo traha cu diferente 
sorto di material pa crea un 
base cu ta cuadra miho cu e 
tema y topico cu nos a scoge 
pa keda cune. 
Tambe ta importante pa 
pensa riba medionan fisico 


cu nos mester documenta y 
warda 
den un comunidad cu mas 
y mas ta documenta digital- 
mente e bida y present’e. 


E pregunta “Kico mas mes- 
ter rescata”? ta inspira door 
e nocion importante pa tene 
y conserva e medionan den 
nos bida cu nos ta haya cu 
ta di mes, pero en realidad 
pocopoco nan ta disparce. 
Den mundo, esakinan por ta 
cambionan cu ta tuma luga 
pa medio di cambio di clima, 
pero tambe cambio den nos 
ambiente, cultura of te hasta 
den nos bida personal. 


Den un mundo cu ta domina 
pa medio di tecnicanan digi- 
tal, tin tambe hustamente e 
necesidad pa metodonan fis- 
ico cu ta rekeri habilidadnan 
personal y aporte artistico. 


Ta p’esey den e tayer aki nos 
ta bay investiga hunto cu 
Krisztina Czika con pa banda 
di e mundo digital nos por 
gara nos recuerdonan, warda 
nan y presenta nan pa medio 
di fotografia alternativa. 


Krisztina Czika ta di Hungria 
y eynan el a studia Moda y 
Tela na “Hogeschool voor de 
Kunst” cu ta keda na Boeda- 
pest. Na 2012 el a muda pa 
Amsterdam. Eynan el a sigui 
cu su estudio na Gerrit Ri- 
etveld Academie unda cu na 
aña 2017 el a gradua. 


Krisztina Czika ta un artista 
honra cu a tene exposicion 
na diferente luga den mundo 
. Banda di esey e ta ofrece 
diferente tayer na unda cu 
e problemanan ecologico ta 
central. 
Asina e tayer cu e ta bay duna 


na Aruba ta un continuacion 
di un proyecto similar cu ta- 
bata un exito na Sri Lanka. 
Na aña 2018 Krisztina Czika 
tabata huesped na Ateliers 


’89. Cu un grupo di partici- 
pante cu tambe a keda na Ate- 
liers ’89, nan a traha instru- 
mentonan musical cu papel 
recicla. 

Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


San Nicolas 
Oranjestad 


Dokter na warda 


Botica na warda 


Oranjestad: 
Paradera 
Tel. 588 6638 


San Nicolas: 
Seroe Preto 
Tel. 584 4833 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


a v i s o @ b o n d i a . c o m 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 


ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


TA BENDE 


combo di regalo pa tur 
ocasion: Mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA BUSCA 
un cassette Deck pa cumpra 
si tin un, call me na 
Tel.594 5556 Junior 


__________________________________________ 


SERVICIO PUBLICO 
Mi ta ofrece servicio pa pa hasi 
trabou di limpiesa parte mainta 
Mi tin transporte 
Tel : 565 5807 


_____________________________________ 


TA HUUR 
Un camber cu tur cos inclui na 


brikstraat 1 
Tel.564 1979 
_________________________ 


SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 


sabana basora # 157 P.ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na 
bon prijs? yama nos 
Tel. 593 9953/ 593 8453 
____________________________ 


SERVICIO PUBLICO 


construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BUSCA 
trabow pa wak pa mucha y 
hasi cas limpi 
Tel. 569 3253 
_________________________ 


TA BENDE 
caha di orgel. 
tin 3 cylinder nobo. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama Mario Franken 
Tel. 740 6591 
__________________________ 


Sushi den cura? 


ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 
Mi ta cuida mucha “ baby sister”. 
Mi tin bon experiencia 
y bon cuido 
Te. 562 5941 
_________________________ 

Mi Dios, Mi Señor, Mi Salbador 
Cu Bo amor infinito tenemi den 
Bo braza 
Ya no tin scuridad 
Unicamente Bo Luz briyando 


Cu hopi tristesa nos ta participa 
fayecimento di: 


Sra Vda. Petronilia G. Franken- Raven 
Cariñosamente yama “Chichi” of “Mama Chichi” 
*18-12-1934 - †20-10-2022 


Mayornan: †Helena Rosa Raven & †Johan Jacob 
Raven 
Na number di su: 
Casa: †Octaviano Franken 
Yiunan: Imelda & Edgar Bregita 
Glenda Franken 


Elina Franken 


Edgar Franken 


Vivian Franken 


Adolf & Mildred Franken-Peña 
Nieto(a)nan: Otmar Wever & Gleisy Perez 
Edward Bregita & Juleane Stamper 
Haime van der Biezen & Marisabel Fernandez 
Sharitsa Franken & Glennrick Ridderstap 


Jonathan Bregita & Zanine Kolfin 


Melitza Franken & Carlos B. Quandt 


Gregory Franken & Taidy Vrolijk 


Haydeline Chirino 


Valerie Franken 


Dennely Franken & Nigen Servani 
Bisanieto(a)nan: Andrew, Iverson, Braileng, Thais, 
Ellize, Jayvyen, Dayvion, Yeissibelle, Milan, Randell, 
Daveney, †Jayli, Zaylee, Daileeny, Ronin 
Rumanan: † Silvia & Frank Lourens & Famia 
Milda & † Bruno Bargues & Famia 


Loginio Raven & Famia 


Judith Raven & Famia 


Melin & Kennedy Chandlers & Famia 


†Alexander Raven & Famia 


Arinda Raven & Famia 
Gilbert & Beverly Raven & Famia 
Lourdes & Robert Krosendijk & Famia 
Astrid Raven & Famia 


Ruman di Criansa: Ligia Desbarida 
Su Iha: Miriam Maduro 
Su mihor amiga: Edith 
Su conocirnan: Di Bingo, Club Kibrahacha & Cas 
Marie 
Tur su Bon Bisañanan 
Demas famianan: Franken, Raven, Bregita, Janga, 
Peña, Wever, Chirino Perez, Stamper, Fernandez, 
Ridderstap, Kolfin, Quandt, Vrolijk, Servani, Rosa, 
Bargues, Lourens, Chandler, Gumbs, Jansen, 
Krosendijk, Rodriguez, Croes, Kelly, Paesch, Evertz, 
Dorotal, Guerrero, Desbarida, Comenencia, Cuhfus. 
Irausquin, Jimenez, Teophile 


Acto di entiero lo tuma lugar diabierna 28 di oktober 
2022 di 2’or pa 4’or di atardi na Misa La Birgen 
Fatima na Dakota, despues lo sali pa Santana Central 
na Sabana Basora. 


Adres pa condolencia: Royal Funeral Home diahuebs 
27 di oktober 2022 di 7 or pa 9 or di anochi. 


Ta pidi nos disculpa si den nos tristeza nos por a 
lubida di menciona nomber of fam di famia 


Nos ta lamenta cu despues di entiero nos no ta ricibi 
bishita di condolencia na cas. 


Mi tin Dios pa wardador, Pues mi n’ tin falta di nada: 
Señor, ta mi wardador Mi’n tin falta di nada 
Den cunucu yen di yerba berde E ta pone mi sosega 
E ta hiba-mi na fuenti awa fresco Pa mi bolbe haña 
forsa. Salmo 23. 


Cu honda pena y dolor na nos curason, pero gradicido 
na nos creador nos ta participa cu despues di a lucha 
pa basta tempo cu su salud, pero semper cu su fe’ y 
speransa den Dios, a bai sosega serca su mama y den 
brasa di nos Creador, mi Casa, nos Ruman, Mama, 
Prima, Tanta, Abuela, Cuña y Amiga stima. 



Sra. Dionisia Filomena Giel-Pontilius 
Cariñosamente yama “Filomena Mena of Tanchi Mena” 
cu e bunita edad di 79 aña. 


Yiu mayor di Defuntonan: 
Lodewijk y Maria Pontilius-Britten 


Na nomber di su Esposo stima: 
Ephraim Giel 


Yiunan: 


Lucien Giel 
Alvin Giel y Debby Martinez 
Darlene y John Henriquez-Giel 


Mescos cu yiu: 


Angelic y Jean Trimon-Pontilius y famia 


Su nieto stima: 
Jethal Giel 


Rumannan: 


George ”Tico” y Lucia Pontilius-Paesch y famia 
Beatrice “Bea” Pontilius y famia 
Casildo “Chiel” Pontilius y Fransisca Farro y famia 
Anselmo y Ailyn Pontilius-Croes y famia 
Esmeralda y Erick Croes-Pontilius y famia 
Carmen Pontilius y Yuinan 
†Ronald “Ronnie” Pontilius 
Lourdes y Thomas Wolff-Pontilius y famia 
Stella y John Flemming-Pontilius y famia 
Tanta y Omonan: 


†Johana Britten y Famia 
†Catarina y †Generoso Vrolijk y Famia 
†Clautilda Britten y †Antonio de Cuba y Famia 
†Adela Britten 
Fransisca y Alberto Roga-Britten y famia 
†Reynaldo y †Marcela “Chela” Britten-Webb y Famia 
Sira Britten 


Mama di su nieto: 


Jenny Gamez y Famia 


Swa y Cuñanan: 


†Luis y Petra Giel-Erasmus y Famia 
†Angela Giel y Famia 
Margarita y †Albino Rasmijn-Giel y Famia 
†Nino y †Anna Giel-Farro y Famia 
†Maria y †Nicky Laclé-Giel y Famia 
Cecilia y Roque Solognier-Giel 
Fortunata y Nai Felicia-Giel y Famia 
Casin y Betty Giel-Erasmus y Famia 
Mena Giel y Famia 
Tica Giel 
Bencho Giel y Famia 
Chefa Giel 
Ruben y Lourdes Giel-Jansen y Famia 
Hubert “Tuss” Giel 


Sobrino(a) nan: 
Egbert Pontilius, Jorge Pontilius y famia, Eldrith 
Henriquez y famia, Lionel Henriquez y famia, , Oneida Henriquez y famia, 
Eldrich Pontilius y famia, Sergio Pontilius, Aldrick Pontilius y famia, Andre 
Pontilius, Erialda Croes, Rachell Oduber y famia, Michelle Oduber, Mary- 
lou Prada-Wolff y famia, Nathaly Wolff y famia, Ziziane Flemming y famia, 
Hypert Flemming, Howard Flemming y famia, Heward Flemming, Zuriah 
Flemming, Antonie Britten y Famia 
Mescos cu sobrina: 
Dorothy Lacle y famia, Suzette Giel, Jerelyne Kock- 
Giel y famia, Erica Werleman-Giel y famia, Madeline Lacle y famia 


Su ayudante manera un yiu: 
Yecxy Rojas, 


Demas ayudantenan: 
Carola y Zarelda Tremondt, Ita Ridderstaat, Lola 
Geerman, Ernesto Pirela 


Amiga manera ruman: Frida Maduro y famia. 


Amigo(a)nan di cas: 
Maria Luisa y Ursell Damun-Tromp y famia, 
Marietje y Frans van Vught-Winterdaal y famia, Carlos, Martha Garzon de 
de Avila y famia, Kaith y Shirley Barnhart y famia, Tricia Barnhart-Clark y 
famia, Jacky Webb y famia, Alfonso Tremondt, Teresa Semeleer-Figaroa y 
famia, Glenda Arends y famia, Robby y Carmen Robles y famia, Felepina 
Farro y famia, Vince y Annie Lal, Alba y Agusto Bastidas, Aurora Siera- 
Bautista, Rosana Tirabasi, y demas amistadnan cu semper ta rond di dje, 


Primo y primanan, comer y compernan, Ihanan, demas famia: Giel, 
Pontilius, Britten, Martinez, Gil, Leest, Tromp, Paesch, Henriquez, 
Inocencia, Farro, Croes, Oduber, Wolff, Flemming, Kelly, Vrolijk, Gamez, 
Roga, de Cuba, Webb, Rasmijn, Thiel, Ridderstaat, Comenencia, Figaroa, 
Diaz, Josefa, Garzon de de Avila, Tremont, Morales, Barera, Marin, Arends, 
Quevedo, Everon, Branhart, Clark y demas famia ta invita tur famia, bisiña, 
amistad y conocirnan pa asisti na e acto di entiero cu lo tuma lugar diabierna 
28 di october 2022 pa 4,or di atardi saliendo for di Misa Santa Anna y 
despues pa Santana Catolico na Noord. Tin oportunidad di condoleer y 
despedi di nos Mena stima for di 2,or den misa. Diahuebs 27 di October tin 
oportunidad pa condoleer famia na Aurora Funeral Home, for di 7:00 pa 
9:00 pm. Lo bay tin un Box disponibel pa esnan cu ta desea embez di flor, pa 
haci un dunacion na Koningin Wilhelmina Kanker Fonds. 


The LORD is my shepherd; I shall not want. 
He maketh me to lie down in green pastures: he 
leadeth me beside the still waters. 
He restoreth my soul: he leadeth me in the paths 
of righteousness for his name’s sake. 
Psalm 23 


With great sorrow we announce the passing of: 


Reynaldo Palor 
*23-10-1950 - †20-10-2022 


Date and place of cremation will be announced 
later 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristeza na nos curason,nos ta 
participa fayecimento di; 


Hipolito van den Berg 
Mihor conoci como: “Poli ” 
* 30-08-1941 † 25-10-2022 


Acto di entiero lo wordo anuncia despues. 

DEA ta invita pueblo pa consulta nacional tocante idioma den 
enseñansa 
Departamento di Ense- 
ñansa Aruba (DEA) ta in- 
vita henter comunidad di 
Aruba pa un consulta na- 
cional tocante idioma den 
enseñansa. Esaki ta pa tur 
hende haya chens di duna 
nan opinion tocante e top- 
ico aki. 


Lo tin un sesion na Oranjes- 
tad dia 26 di october na JFK 
Education Center, na Scol di 
Arte, San Nicolas dia 27 di 
october y na Centro Pastoral 
na Santa Cruz dia 3 di no- 
vember. 


E proyecto 
Na maart 2022 Departamen- 
to di Enseñansa Aruba a lansa 
e proyecto Maneho Integral 
di Idioma oficialmente. Esaki 
tabata riba peticion di Minis- 
ter di Enseñansa y Deporte, 
Sr. Endy Croes. Minister 
Croes su deseo ta pa scucha 
mas tanto hende cu ta posi- 
bel tocante e topico maneho 
di idioma den enseñansa 
(onderwijstaalbeleid). 
Pa 
medio di diferente ronda di 
consulta, e grupo di coordi- 
nacion encarga cu e proyecto, 
ta reuni cu diferente stake- 
holder. Na mei 2022 a cum- 
insa cu diferente stakeholder 
pafo di enseñansa y despues 
cu stakeholdernan den ense- 
ñansa mes. 


Awor DEA ta brinda e opor- 
tunidad pa henter pueblo 
di Aruba tambe bin duna su 
opinion tocante idioma den 
enseñansa. Esaki ta un top- 
ico cu actualmente tin hopi 
atencion di parti di gobierno 
di Aruba y tambe di parti di 
Hulanda. 


Aruba 
Desde siglo 20 tin hopi rap- 
port y investigacion skirbi 
tocante e problema di idi- 
oma den enseñansa na Aru- 
ba. Den transcurso di tempo 
Departamento di Enseñansa 
(DEA) a skirbi diferente nota 
di maneho (adviesnota’s) pa 
analisa e situacion y bin cu 
innovacion. Asina a introduci 
e Proyecto Scol Multilingual, 
cu tabata un proyecto piloto 
pa cuminsa traha cu un otro 
modelo di idioma. Despues 
di e fase piloto, e innovacion 
aki ta conoci como SAM, esta 
Scol Arubano Multilingual. 


Maneho di idioma no ta trata 
solamente idioma di instruc- 
cion, sino tambe e idiomanan 
cu ta ofrece como vak (ma- 
teria) na scol. Den pasado 
gobierno a tene consulta cu 


diferente 
stakeholder 
to- 
cante e idiomanan cu nan ta 
haya importante pa Aruba 
(Nos Aruba 2025, Nationaal 
Onderwijsplan - NOP y Plan 
Educacion Nacional 2030 - 
PEN 2030). 


Na januari 2022, minister 
Endy Croes a presenta su 
nota di maneho Enseñansa 
den Transicion, cu ta enfoca 
riba e Plan di Educacion Na- 
cional (PEN 2030), SDG 4 
(enseñansa di calidad) di Na- 
cionnan Uni y riba e rapport 
“Tussenrapport Doorlichting 
van het Arubaanse Onderwi- 
jsbestel” di Hulanda. 
Hulanda 


Maneho di idioma den ense- 
ñansa a wordo trata tambe 
den “Vierlandenoverleg”. Es- 
aki ta un reunion cu ta tuma 
luga tur aña entre e minister- 
nan di Enseñansa di e paisnan 
den Reino Hulandes. Banda 
di esaki, den cuadro di “Land- 
spakket”, un comision di 
Hulanda a skirbi un rapport 
tocante maneho di idioma. 
Den e rapport aki, cu yama 
“Tussenrapport Doorlichting 
van het Arubaanse Onder- 
wijsbestel”, e comision di 
doorlichting a duna como re- 
comendacion pa Aruba yega 
na un escogencia cla y conse- 
cuente pa cu nos maneho di 
idioma den enseñansa. 


Kico ta maneho integral di 
idioma? 
Maneho di idioma den ense- 
ñansa ta trata e idiomanan cu 
ta uza of duna na scol. Esaki 
ta trata idioma como vak y 
tambe idioma di instruccion 
(instructietaal). Kico nos kier 
como pais? Cua ta e idioman- 
an importante pa nos logra 
loke nos kier? Tin un mane- 
ho pa e diferente nivelnan 
di enseñansa. Sinembargo, 
e comision di doorlichting a 
constata cu no tin un liña cla 
den e sistema di enseñansa 
den su totalidad. E meta di 
un maneho integral ta pa yega 
na un liña cora cu ta core di 


kleuter te universidad. Esaki 
lo mester percura pa e alum- 
nonan por sigui desaroya 
nan mes riba nivel personal 
y prepara nan como miem- 
bro di comunidad. E maneho 
mester prepara nan tambe pa 
por sigui scol na un siguiente 
nivel of pa cuminsa traha. 


Kico ta un consulta nacional? 
Durante un consulta nacio- 
nal, tur hende na Aruba por 
duna su opinion, den e caso 
aki tocante idioma den ense- 
ñansa. Tur hende ta haya 
chens di bisa loke nan ta 
pensa of bin cu idea. Esaki ta 
importante, pasobra unabes 


cu tuma un decision defini- 
tivo riba e maneho, esaki lo 
wordo traduci den ley y tur 
scol tin cu bay cumpli cune. 


Registra 
Por registra pa e ronda di 
consulta pa comunidad via 
nos website www.ea.aw. 


Mas informacion 
Pa mas informacion por acu- 
di na nos website www.ea.aw. 
Aki por haya informacion 
tocante PSML y SAM y por 
haya diferente publicacion, 
documento y rapport tocante 
idioma den enseñansa. 


Tambe por haya e documen- 
tonan 
menciona 
manera 
“Nos Aruba 2025”, “Natio- 
naal Onderwijsplan” (NOP), 
“Plan Educacion Nacional 
2030” (PEN 2030) y e “Tus- 
senrapport Doorlichting van 
het Arubaanse Onderwijs- 
bestel”. 


Sigui Departamento di Ense- 
ñansa Aruba riba Facebook y/ 
of Instagram @EducationA- 
ruba pa keda na altura di tur 
informacion. 

Exportadornan di gas natural: mercado den preta te 2025 


(AP) — Lider di e coalicion 
di paisnan exportador di 
gas ayera a bisa cu e grupo 
ta spera cu demanda pa e 
combustible ta bay ta hopi 
mas cu e suministro te cu 
2025 memey di un energia 
global di crisis impulsa pa 
e guera na Ucrania. 


Secretario General di e Fo- 
rum di Paisnan Exportador 
di Gas, Mohamed Hamel di 
Algeria a bisa na e reunion di 
e grupo na Cairo cu maske 
inversion ta aumentando den 
produccion di gas natural, e 
paisnan no ta spera di ti fuen- 
tenan nobo di suministro on- 
line pa al menos otro tres aña. 
“Nos ta kere cu e preta den 
e mercado aki ta bay keda cu 
nos te probablemente 2025 
of 2025 ora e proyectonan 
nobo cu ta desaroyando bin 


den e linea”, el a bisa na un 
conferencia di prensa ayera, 
presencia pa algun minister 
di Energia di miembronan di 
e coalicion. 


Prijs pa gas natural a bira 
haltisimo 
mundialmente 
despues di e invasion Ruso 
di Ucrania e aña aki. Memey 
di sancion imponi riba e sec- 
tor di energia Ruso, hopi di 
Union Europeo cu antes ta- 
bata depende riba Rusia pa 40 
porciento di su suministro ta 
luchando pa haya alternativa. 


Rusia a reduci of stop sumin- 
istro di gas natural na 13 pais 
miembro di UE mientras go- 
biernonan Europeo ta reforsa 
nan sosten pa Ucrania den 
forma di arma, placa, ayudo 
y sancion economico contra 
Moscu. 


E potencial pa escasez a con- 
duci na un aumento den prijs 
di gas y electricidad cu por 
continua den aumento mien- 
tras demanda ta peak durante 
lunanan di winter. 


Minister Ruso di Energia, 


Nikolai Shulginov a atende 
e reunion na Cairo pero no a 
duna ningun declaracion pu- 
blico. 
Minister Egipcio di Petroleo 
y Recursonan Mineral, Tarek 
el-Molla mientras tanto a 
bisa cu e pais ta purbando pa 


aumenta su capacidad pa ex- 
porta LNG (liquefied natural 
gas) memey di e necesidad 
mundial 
actual. 
Anterior- 
mente e aña aki, Egipto y UE 
a anuncia un acuerdo cu lo 
mira LNG di e pais Nort Af- 
ricano extrai pa Israel. 
E reunion di e coalicion basa 
na Qatar ta yega apenas algun 
siman despues di un decision 
di OPEC pa corta produc- 
cion, cual a genera critica di 
lidernan mundial. 
Ministernan di Energia a re- 
duci produccion pa 2 miyon 
bari pa dia, mas di loke a spe- 
ra, cuminsando na novem- 
ber, despues di un reunion 
na comienso di october pa 
nan prome encuentro cara- 
a-cara na e sede di e cartel 
di petroleo OPEC na Viena 
desde comienso di pandemia 
di Covid-19. 


Merca ta priminti defensa militar completo di su aliadonan contra 
Nort Korea 


(AP) — Merca ta bay haci 
uso completo di su capa- 
cidad militar, “incluyendo 
defensa nuclear, conven- 
cional y misil” pa defende 
su aliadonan Hapon y Sur 


Korea, segun Secretario 
di Estado interino, Wen- 
dy Sherman a bisa ayera, 
advertiendo Nort Korea 
contra escalacion di su 
provocacionnan. 


Sherman a bisa cu e lansam- 
entonan ripiti di misil balis- 
tico y artilleria Nort Koreano 
den simannan recien tabata 
accionnan militar provocati- 
vo. Nort Korea a describi nan 
como practica pa uso di arma 
nuclear tactico. 


Sherman a bisa cu Nort Ko- 
rea mester compronde cu e 
compromiso Mericano pa cu 
seguridad di Nort Korea y 
Hapon ta “ironclad”. 


Sherman anteriormente a 
reuni cu vice-ministro di Ex- 
terior Hapones, Takeo Mori 


y a reafirma cu ta reforsa e 
aliansa Merca-Hapon y otro 
metanan comun, incluyendo 
e completo desnuclearisacion 
di Nort Korea y nan respuesta 
conhunto contra e accionnan 
cada bes mas asertivo di Chi- 
na den e region. 


Minister 
di 
Defensa 
Hapones, Yasukazu Hamada 
recientemente a bisa cu ta 
kere cu Nort Korea a logra 
un miniaturisacion di war- 
head nuclear, mientras sig- 
nificantemente ta avansa su 
capacidadnan misil door di 
diversifica su tecnologia di 
lansamento, haciendo inter- 


cepcionnan mas dificil. 
Oficialnan Hapones tambe 
a adverti di un posible test 
nuclear di Nort Korea den 
futuro cercano. 


Oficialnan Hapones y Sur 
Koreano a reuni cu otro mas 
laat ayera pa discuti manera 
pa mehora lasonan entre nan 
pais, cual a keda afecta pa de- 
sacuerdonan relaciona cu ac- 
cionnan di Hapon durante 
guera, incluyendo abuso di 
trahadornan forsa Koreano y 
obligando muhe y mucha pa 
traha den burdel pa soldad- 
nan Hapones. 


Temblor magnitud 5.1 na San Francisco Bay Area 


(AP) — Un temblor di 
magnitud 5.1 a sacudi 
San Francisco Bay Area 
na Merca ayera, causando 
retraso pa algun trein. No 
tabatin reportahenan in- 
mediato di daño of herido. 


US Geological Survey a bisa 
cu e temblor pa 11:42am ta- 
bata centra 19 kilometer oost 
di San Jose na un profun- 
didad di 6 kilometer. E area 
ta un paisahe di sero como 
64 kilometer sur oriente di 
downtown San Francisco. 


Lucy Jones, un sismologo 
veterano di California a bisa 
KNTV-TV cu e temblor a 
tuma lugar na e fayo di Ca- 
laveras, un di ocho fayonan 


mayor na Bay Area. “E faya 
di Calaveras ta uno cu unda 
usualmente tin temblornan 
chikito”, Jones a bisa. 
Esaki tabata e temblor di mas 
grandi den Bay Area desde cu 
un temblor magnitud 6.0 a 
sacudi e region di Napa wine 
na 2014, Jones a bisa riba red- 
nan social. 


E fayo di Calaveras, di 220 
kilometer di largura, ta un 
brasa mayor di e fayo di San 
Andreas y ta core for di San 
Juan Bautista den sur te cu 
San Ramon den nort, Jones 
a bisa. 


Rich Constatine, alcalde di 
Morgan Hill, e ciudad bisiña 
di San Jose, a bisa cu e tabata 


den cushina na cas na mo- 
mento cu e temblor “largo y 
stabiel” a dal. “Un potret den 
e cas a cay, tur cos tabata sa- 
cudi pero unabes cu el a stop, 
no tabatin daño”, el a bisa. 


Constantine a bisa cu City 
Hall di Morgan Hill y ofici- 
nanan di otro ciudad a wor- 


do evacua, pero tur hende a 
bolbe trabao tiki despues. 
Hende a reporta di a sinti e 
temblor den sur hasta na e 
costa Big Sur, 120 kilometer 
sur di e epicentro den e re- 
gion di Joseph Grant Ranch 
County Park, un area natural 
grandi. 


Un aftershock di 3.1 a sigui 
como 5 minuut despues, se- 
gun US Geological Survey. 
Varios compania di trein di 
pasahero, 
incluyendo 
Cal 
Train y Bay Area Rapid Tran- 
sit system, conoci como 
BART, a stop trein pa check 
pa daños. Pa atardi, BART a 
bolbe na servicio normal. 


